
I 
MONELĖS ŽODŽIAI 


Monelė rado mane klaidžiojant lygumoje ir pa- 
emė už rankos. 


— Nenustebk, - tarė ji, - tai aš ir ne aš; 

Tu vėlei mane sutiksi ir vėlei mane prarasi; 

Dar kartą ateisiu pas jus, nes nedaugel žmonių 
regėjo mane ir nė vienas manęs nesuprato; 

O tu užmirši mane, tu atpažinsi mane ir užmirši. 


Ir dar Monelė pasakė: Papasakosiu tau apie gat- 
vės mergaites, kad žinotum, kur visko pradžia. 


Kai galvažudžiui Bonapartui buvo aštuoniolika 
metų, kartą jis sutiko prie geležinių Palė Ruajalio 
vartų gatvės mergaitę. Ji buvo išblyškusi ir drebėjo 
iš šalčio. Tačiau „reikia gyventi“, pasakė jam. Nei 
tu, nei aš nežinome vardo tos mažylės, kurią Bona- 
partas tą lapkričio naktį nusivedė į savo kambarį 
Šerbūro viešbutyje. Ji buvo iš Nanto, Bretanės uos- 
to. Buvo silpnutė ir išvargusi, ką tik pamesta meilu- 
žio. Buvo paprasta ir gera; jos balsas skambėjo ne- 

apsakomai švelniai. Bonapartas viso to nepamiršo. 
Manau, kad vėliau, prisiminęs jos balso skambesį, 
jis susijaudino iki graudulio ir ilgai jos ieškojo Žie- 
mos vakarais, bet niekados daugiau nebesutiko. 

Juk gatvės mergaitės tik vieną vienintelį kartą 
išeina iš naktinės minios padaryti gero darbo. 
Vargšė Anė atbėgo į pagalbą Tomui de Kvinsiui, 
opiumo rūkytojui, be jėgų susmukusiam plačioje 
Oksfordo gatvėje po didžiulėm degančiom lem- 
pom. Su ašaromis akyse priglaudė jam prie lūpų 
stiklą saldaus vyno, pabučiavo jį ir paglostė. O pas- 
kui grįžo naktin. Galbūt netrukus mirė. Jinai ko- 
sėjo, sakė Kvinsis, paskutinį vakarą, kai ją mačiau. 
O gal ji dar bastėsi po gatves, bet nors jis karštli- 
giškai jos ieškojo modamas ranka į klausinėjamų 
žmonių pašaipas, Anė dingo amžinai. Kai vėliau 
jis turėjo šiltus namus, dažnai susigraudinęs gal- 
vodavo, kad vargšė Anė būtų galėjusi su juo čia 
gyventi; įsivaizdavo ją sergančią, mirštančią ar vi- 
sų apleistą kokio nors Londono b... pačioje juo- 
dybėje, ją, nusinešusią širdyje visą gailestingą sa- 
vo meilę. 

Matai, jos aikčioja iš užuojautos ir glosto jums 
ranką liesučiu delnu. Jos supranta vien tai, kad esate 
labai nelaimingas; jos verkia kartu su jumis ir guo- 
džia jus. Mažoji Nelė atėjo pas katorgininką Dos- 
tojevskį iš savo gėdingų namų ir, mirdama nuo karšt- 

ligės, ilgai neatitraukė nuo jo didžiulių juodų akių 
virpančiomis blakstienomis. Mažoji Sonia (ji tikrai 
gyveno kaip ir kitos) pabučiavo žmogžudį Rodio- 
ną, kai jis prisipažino padaręs nusikaltimą. „Jūs pra- 
žuvęs!“ — tarė jinai su neviltim balse. Ir staiga pašo- 
kusi puolė jam ant kaklo ir jį pabučiavo... „Dabar 
visame pasaulyje nėra nelaimingesnio Žmogaus už 
tave!“ —- sušuko ji, pagauta gailesčio, ir pratrūko pa- 
sikūkčiodama raudoti. 

Kaip ir Anė, kaip ir toji bevardė, kuri priėjo prie 
jauno ir liūdno Bonaparto, mažoji Nelė nugrimzdo 
miglon. Dostojevskis nepapasakojo, kas atsitiko ma- 
žajai Soniai, išblyškusiai ir liesutei. Nei tu, nei aš 
nežinome, ar jai buvo skirta iki galo padėti Raskol- 
nikovui išpirkti nusikaltimą. Netikiu tuo. Ji pama- 
žėle ištirpo jo glėbyje, per daug kentėjusi ir per daug 
mylėjusi. 

Nė viena iš jų, matai, negali būti su jumis. Jos 
būtų pernelyg liūdnos, ir joms gėda pasilikti. Kai 
nebeverkiate, jos nedrįsta į jus žiūrėti. Jos duoda 
jums pamoką, kurią turi duoti, ir išnyksta. Jos atei- 
na per šaltį ir lietų pabučiuoti jūsų į kaktą ir nu- 
šluostyti jums akių, o paskui jas vėlei pasigrobia šiur- 
pios tamsybės. Galbūt jos tiesiog privalo eiti kitur. 

Jūs pažįstate jas tik tą valandėlę, kai jos jus at- 
jaučia. Nereikia galvoti apie nieką kita. Nereikia gal- 
voti apie tai, ką jos galbūt daro tamsybėse. Nelė 

bjauriuose namuose, girta Sonia ant suolo bulvare, 
Anė, grąžindama tuščią stiklą vyno pardavėjui tam- 
sioje gatvelėje, ko gero, buvo žiaurios ir ištvirku- 
sios. Tai kūniškos būtybės. Jos išėjo iš niūraus akli- 
gatvio duoti gailestingo bučinio po šviečiančia di- 
delės gatvės lempa. Tą akimirką jos - dieviškos bū- 
tybės. 
Visa kita reikia užmiršti. 


Monelė nutilo ir pažvelgė į mane: 
Išėjau iš nakties, tarė ji, ir grįšiu naktin. Juk aš 
taip pat esu gatvės mergaitė. 


Ir dar Monelė pasakė: 

Man gaila tavęs, mylimasai, man gaila tavęs. 

Tačiau aš grįšiu naktin: privalai prarasti mane 
prieš vėlei surasdamas. O jei mane surasi, vėlei iš- 
trūksiu. 

Nes aš esu toji, kuri yra vieniša. 


Ir dar Monelė pasakė: 

Kadangi esu viena, pavadinsi mane Monelės var- 
du. Tačiau tau regėsis, kad galima vadinti mane vi- 
sais pasaulio vardais. 

Aš esu ir ši, ir ana, ir toji, kuri vardo neturi. 

Aš nusivesiu tave pas savo seseris, kurios yra aš 
pati, seseris, panašias į nenuovokias gatvines; 

Ir pamatysi jas besiblaškančias tarp egoizmo, aist- 
rų, žiaurumo, puikybės, kantrumo ir gailesčio, dar 
savęs nesuradusias; 

Ir pamatysi jas ieškant savęs tolių toliuose; 

O tu pats surasi mane, ir aš pati surasiu save; tu 
mane prarasi, ir aš save prarasiu. 

Nes aš esu toji, kurią prarandi vos tik radęs. 


Ir dar Monelė pasakė: 

Šiandien jauna moteris palytės tave ir pabėgs nuo 
tavęs; 

Nes viskas laikina, o Monelė - visų laikiniausia. 

Bet kol vėlei mane surasi, tau duosiu pamoky- 
mus šioje lygumoj, ir tu parašysi Monelės knygą. 


Ir Monelė man padavė tuščiavidurę ferulą, kur 
degė rausvas siūlelis. 

— Paimk, - tarė ji, - šitą deglą ir degink. Degink 
viską žemėje ir danguje. O kai viską sudeginsi, su- 
laužyk ferulą ir užgesink, nes nieko nereikia per- 
duot kitiems; 

Kad būtum antrasis tirsanešys ir kad sugriautum 
ugnim, ir kad ugnis, nusileidusi iš dangaus, pakiltų 
dangun. 


Ir dar Monelė pasakė: Aš tau bylosiu apie grio- 
vimą. 

Štai žodis: Griauk, griauk ir griauk. Griauk sa- 
vyje, griauk aplinkui save. Padaryki vietos savajai 
sielai ir kitų Žmonių sieloms. 

Griauk visa, kas gera, ir visa, kas bloga. Visi griu- 
vėsiai panašūs. 

Griauk senus žmonių būstus ir senus sielų būs- 
tus; negyvi daiktai tėra kreivi veidrodžiai. 

Griauk, nes kūryba kyla visados iš griovimo. 

Ir dėl aukščiausiojo gėrio reikia naikinti žemesnį- 
jį gėrį. Todėl naujas gėris atrodo persisunkęs blogiu. 

O kad išrastumei naują meną, reikia sugriauti 
senąjį meną. Todėl naujas menas atrodo savotiš- 
kas ikonoklazmas. 

Mat visi kūriniai iš nuolaužų kuriami ir nieko 
naujo nėra šiam pasauly, tik formos. 

Bet reikia griauti ir formas. 


Ir dar Monelė pasakė: Aš tau bylosiu apie kūrimą. 


Netgi pats naujo troškimas tėra polėkis sielos, 
trokštančios kurti. 

Ir sielos senąsias formas nusimeta kaip gyvatės 
senąsias odas. 

O kantruoliai, renkantys gyvačių paliktas išna- 
ras, liūdina jaunikles gyvates, nes įgauna joms ma- 
gišką galią. 

Nes tas, kuris turi šių išnarų, trukdo keistis jau- 
noms gyvatėms. 

Štai kodėl savo išnaras gyvatės nusimeta žalioje 
sąžalyno gelmėj, o jauni žmonės susirenka vieną- 
kart per metus ir sustoję ratu sudegina senąsias py- 
vačių odas. 

Taigi būk panašus į griaunančius ir kuriančius 
metų laikus. 

Pats statykis namus ir sudegink juos pats. 

Nepalik po savęs jokių nuolaužų; tegu kiekvie- 
nas naudojasi savo griuvėsiais. 

Nieko nestatyk praėjusioje nakty. Tegu tavo sta- 
tinius srovė neša į priekį. 

Su kiekvienu sielos polėkiu mąstyk apie naujus 
statinius. 

Kiekvienam naujam troškimui naujus dievus su- 
sikurk. 


Ir dar Monelė pasakė: Aš tau bylosiu apie 
dievus. 


Tegu miršta senieji dievai; nesėdėk tarytum rau- 
dotoja prie jų kapo; 

Nes senieji dievai išnyksta iš savo kapų; 

Ir nesaugok naujųjų dievų, apvyniodamas raiš- 
čiais; 

Te kiekvienas dievas išnyksta vos tik sukurtas; 

Te kiekviena būtybė pražūva vos tik sukurta; 

Te senieji dievai savo sukurtas būtybes atiduoda 
sutriuškinti naujiesiems dievams; 

Ir kiekvienas dievas tebūna akimirksnio 
dievas. 


Ir dar Monelė pasakė: Aš tau bylosiu apie aki- 
mirksnius. 


Žvelk į viską akimirksnio požiūriu. 

Patikėk savo „aš“ akimirksnio valiai. 

Mąstyk tik akimirksnį. Kiekviena ilgiau užtrukus 
mintis yra prieštaringa. 

Mylėk tik akimirksnį. Kiekviena ilgiau užtrukusi 
meilė yra neapykanta. 

Būk nuoširdus tik akimirksnį. Nuoširdumas, už- 
trukęs ilgiau, pavirsta melu. 

Būk teisingas sulig akimirksniu. Teisingumas, už- 
trukęs ilgiau, taps neteisybe. 

Elkis sulig akimirksniu. Kiekvienas veiksmas, už- 
trukęs ilgiau, - pragaišusi karalystė. 

Būk laimingas akimirksnį. Kiekviena ilgiau už- 
trukusi laimė virsta nelaime. 

Gerbk aliai vieną akimirksnį ir nesistenk jokių 
dalykų susieti. 

Nemėgink sulaikyti akimirksnio: taip tik pratęs- 
tum agoniją. 

Žinok: kiekvienas akimirksnis - ne tik lopšys, bet 
ir karstas; tegu kiekvienas gyvenimas ir kiekviena 
mirtis tau atrodo keisti ir nauji. 


Ir dar Monelė pasakė: Aš tau bylosiu apie gyve- 
nimą ir apie mirtį. 


Akimirksniai — tai lazdelės, kurių viena pusė bal- 
ta, o antroji - juoda; 

Nekurk savo gyvenimo iš planų, nupieštų balto- 
siom puselėm. Nes vėliau aptiksi planus, nupieštus 
juodosiom puselėm; 

Te kiekvieną juodumą perkerta baltumos laukimas. 

Nesakyk: dabar gyvenu, rytoj mirsiu. Nedalinki 
tikrovės į gyvenimą ir į mirtį. Sakyk: dabar gyvenu 
ir mirštu dabar. 

Iš kiekvieno akimirksnio išsunk visa, kas teigia- 
ma, ir visa, kas neigiama. 

Rudens rožė žydi tik vienu metų laiku; kas rytą 
išskleidžia ji žiedą, kas vakarą — užveria. 

Būk panašus į rožes: atverk savo žiedlapius, kad 
būtų išrauti malonumai, o skausmai užsitęstų. 

Tegu visos ekstazės miršta tavy, tegu visi malo- 
numai trokšta užgesti. 

Tegu skausmas nuskrenda nuo tavęs kaip trum- 
pam nutūpęs vabzdys. Neįleisk savo žiedo vidun jo- 
kio graužiančio žygio. Nepamilk šių juodų vabalų. 

"Tegu džiaugsmas nuskrenda nuo tavęs kaip trum- 
pam nutūpęs vabzdys. Neįleisk savo žiedo vidun bron- 
zinuko čiulpiko. Nepamilk šių auksinių vabzdžių. 

Tegu kiekviena protinga mintis sušvinta tavy ir 
gęsta kaip Žaibas. 

Tegu tavo laimė iš blyksnių susideda. Tada tavo 
džiaugsmo dalis prilygs kitų džiaugsmo daliai. 

Neužmiršk - visata sudaryta iš atomų. 

Nesipriešinki gamtai. Nemindžiok sielos kojomis 
pasaulio daiktų. Tegu tavo siela nenugręžia veido 
tarsi piktas berniūkštis. 

Eik ramybėje su raudona ryto šviesa ir vakaro 
prieblanda. Tegu aušra susilieja su blausia saulėly- 
džio valanda. 

Neskirk mirties nuo gyvenimo ir dalink juos aki- 
mirkomis. 

Nelauki mirties: ji yra tavyje. Būk jos bičiulis ir 
laikyki ją prie savęs; ji yra tarytum tu pats. 

Mirki savo mirtim; negeiski senųjų mirčių. Keisk 
mirties būdą pagal gyvenimo būdą. 

Laikyk gyvu kiekvieną netikrą dalyką, mirusiu — 
kiekvieną tikrą dalyką. 


Ir dar Monelė pasakė: Aš tau bylosiu apie miru- 
sius dalykus. 

Rūpestingai sudeginki mirusius ir paleiski jų pe- 
lenus į keturis vėjus. 

Rūpestingai sudeginki kiekvieną atliktą veiksmą 
ir sutrupinki pelenus į dulkeles: feniksas, atgimęs iš 
jų, būtų toks pat. 

Nežaiski su mirusiais ir neglostyk jiems veido. 
Nesijuok iš jų ir dėl jų neraudok: juos užmiršk. 

Nesikliauk praeitim. Nekalk prašmatnių karstų 
akimirksniams, kurie jau praėjo: galvok, kaip nu- 
žudyti akimirksnius, kurie tuoj ateis. 

Saugokis bet kokio lavono. 

Nebučiuoki numirėlių, nes jie smaugia gyvuo- 
sius. 

Parodyk mirusiems pagarbą, kurios nusipelno 
statybiniai akmenys. 

Nesipurvinki rankų upeliuose, kur kitų buvo 
praustasi. Nusiplauki pirštus naujame vandeny. 

Pūsk kvapą iš savo burnos ir negyvų kvapų ne- 
įkvėpk. 

Į praėjusius gyvenimus nežvelk ilgiau nei į pra- 
ėjusį savo gyvenimą. Nerink tuščių išnarų. 

Nenešiok savyje kapinių. Numirėliai dvokia. 


Ir dar Monelė pasakė: Aš tau bylosiu apie tavo 
veiksmus. 


Tesutrupa tavo delne kiekviena tau perduota mo- 
lio taurė. Sudaužyk kiekvieną taurę, iš kurios būsi 


gėręs. 

Užpūsk gyvenimo lempą, kurią tau duoda žygū- 
nas. Kiekviena sena lempa juk rūksta. 

Nieko sau nepalik palikimo: nei malonumo, nei 
skausmo. 

Nebūk vergas jokio drabužio - nei sielos, nei kū- 
no drabužio. 

Niekados nemušk ta pačia savo rankos puse. 

Nežiūrėk į save mirties veidrody; tegu tavo at- 
vaizdą nusineša bėgantys vandenys. 

Lenkis griuvėsių ir tarp jų neraudoki. 

Kai nusivelki vakarinius drabužius, nusimesk ir 
savo sielą dieninę; nuogas stok priešais kiekvieną 
akimirksnį. 

Bet koks pasitenkinimas atrodys tau pražūtin- 
gas. Varyk jį į priekį. 

Negromuliuok dienų, kurios jau praėjo: būsimieji 
dalykai tebūnie tavo penas. 

Neišpažink, ką vakar darei, nes tai jau negyva; 
išpažink pats sau, ką darysi rytoj. 

Neik skinti gėlių prie didelio kelio. Pasitenkink 
bet kokiu regimuoju vaizdu. Tačiau pamesk išorę 
ir nueik atgal nesigręždamas. 

Niekados atgal nesigręžk: vejas tave Sodomos 
šniokštuojančios liepsnos, ir tau gresia pavojus pa- 
virsti suakmenėjusių ašarų statula. 

Nežvelk sau už nugaros. Nežvelk per daug toli 
prieš akis. O jei Žvelgi tu savin, tebūnie viskas balta. 

Nesistebėk niekuo lygindamas atmintyje; viskuo 
stebėkis dėl nežinystės naujumo. 

Viskuo stebėkis, nes kiekvienas dalykas yra skir- 
tingas gyvenime ir panašus į kitus mirtyje. 

Statyki dėl skirtingumų, griauki dėl panašumų. 


Nesiek pastovumo; nėra pastovių dalykų nei že- 
mėje, nei danguje. 

Kai protas sustabarės, tu jį sugriausi ir leisi pa- 
kisti savo juslumui. 

Nebijok prieštarauti pats sau: akimirksnyje nėra 
prieštaravimo. 

Nepamilk savo skausmo, nes jis ilgai neužtruks. 

Atidžiai žiūrėk, kaip auga tavo nagai ir krinta 
besilupančios odos šerpetėlės. 


Mokėk viską pamiršti. 

Ylos smaigaliu kantriai Žudysi prisiminimus 
viens po kito, kaip senovės imperatorius žudė mu- 
ses. 

Tegu tavo prisiminimų laimė netrunka ligi atei- 
ties. 

Nieko neprisimink ir nieko nenumatyk. 

Nesakyk: dirbu tam, kad įgyčiau, dirbu, kad už- 
simirščiau. Mokėk pamiršti įsigijimą ir darbą. 

Sukilk prieš bet kokį darbą; sukilk prieš bet ko- 
kią veiklą, kuri trunka ilgiau kaip akimirksnį. 

Tegu tavo kojos nežengia nuo tikslo prie tikslo: 
juk jokio tikslo nėra; tegu tavo žingsniai tiesią lini- 
ją brėžia. 

Kairiąja koja ištrinsi dešinės kojos pėdsaką. 

Dešinioji ranka neturi Žinoti, ką darė prieš va- 
landėlę dešinioji ranka. 

Nepažink savęs paties. 

Nesirūpinki savo laisve: užmiršk save patį. 


Ir dar Monelė pasakė: Aš tau bylosiu apie savo 
žodžius. 

Žodžiai tėra žodžiai, kol jie kalbami. 

Išsaugoti žodžiai yra negyvi ir nuo jų kyla dvo- 
kas. 

Klausyk mano sakomų žodžių ir nesielk pagal 
užrašytus mano žodžius. 


Šitaip kalbėjusi lygumoje, Monelė nutilo ir pasi- 
darė liūdna, nes jai reikėjo grįžti naktin. 


Ir ji man iš tolo pasakė: 
Užmiršk mane, ir aš tau sugrįšiu. 


O aš Žvalgiausi po lygumą ir išvydau viena po 
kitos išnyrant Monelės seseris. 


II 
MONELĖS SESERYS 


Savanaudė 


Pro žemą tvorą, supančią pilką prieglaudos pa- 
statą skardžio viršuje, vaikiška ranka iškišo paketą, 
perrištą rausvu šilkiniu kaspinėliu. 

— Pirmiausia paimk šitą, - tarė mergaitės balsas. — 
Žiūrėk, kad nesudužtų. O paskui padėsi man. 

Lietus vienodai dulkė ant uolos įdubų, gilios įlan- 
kėlės ir varpė atslūgstančias bangas skardžio papė- 
dėje. Junga, lūkuriavęs prie tvoros, priėjo artyn ir 
tyliai pasakė: 

— Greičiau lipk. 

Mergaitė sušuko: 

— Ne, ne! Negaliu. Reikia paslėpti paketą, aš no- 
riu išsinešti savo daiktus. Savanaudi tu, savanaudi! 
Nejaugi nematai, kad per tave visa sušlapsiu! 

Junga atsisuko ir paėmė paketą. Sušlapęs popie- 
rius perplyšo, ir į purvą pabiro geltono ir violetinio 
šilko trikampėliai su įspaustomis gėlėmis, aksomo 
juostelės, batistinės lėlės kelnaitės, tuščiavidurė ati- 
daroma auksinė širdutė ir nauja raudonų siūlų rite- 

lė. Mergaitė perlipo tvorą; ji susibadė rankas į kie- 
tas šakeles, ir jos lūpos virpėjo. 

— Na, matai, - tarė ji. - Tu buvai labai užsispy- 
ręs. Visi mano daiktai nuėjo perniek. 

Užrietusi nosytę, suraukusi antakius ir patem- 
pusi lūpą, ji pradėjo verkti: 

— Palik mane, palik. Man nieko iš tavęs neberei- 
kia. Eik šalin. Per tave aš verkiu. Aš grįšiu su pa- 
nele. 

Paskui ji liūdna susirinko savo medžiagėles. 

— Mano gražieji siūlai pražuvo. O aš norėjau iš- 
siuvinėti Lilės suknelę! 

Iš plačiai prasižiojusios trumpo jos sijonėlio ki- 
šenės stirksojo daili porcelianinė galvutė su šviesių 
plaukų kaltūnais. 

— Eime, - sušnibždėjo junga. — Neabejoju, kad 
panelė tavęs jau ieško. 

Ji leidosi vedama, šluostydamasi ašaras atgalia 
rankele, ant kurios mėlynavo rašalo dėmės. 

— Kas dar atsitiko šįryt? —- paklausė junga. - Va- 
kar tu nebenorėjai pabėgti. 

— Ji mane primušė šluotkočiu, - atsakė mergai- 
te, kietai suspausdama lūpas. - Primušė ir uždarė 
anglių spintoje su vorais ir gyviais. Kai grįšiu, įkišiu 
šluotą į jos lovą, padegsiu namus anglimis ir nu- 
smeigsiu ją žirklėmis. Taip, taip! (Ji sudėjo lūpas 
vamzdeliu.) Ak, išsivešk mane toli, kad jos nebe- 

matyčiau. Aš bijau jos surauktos nosies ir akinių. 
Bet gerai atsikeršijau prieš išeidama. Įsivaizduok, 
ji laiko pasistačiusi ant Židinio savo tėčio ir mamos 
portretą. Jie pasipuošę aksominiais apdarais ir se- 
ni, ne tokie kaip mano mama. Ir ką sau manai? Aš 
ištepliojau juos rūgštynių druska. Jie pasidarys bai- 
sūs. Tai bent pokštą iškrėčiau. Ko tyli? Galėtum bent 
žodį pasakyti. 

Junga pakėlė akis į jūrą, tamsią ir paūkavusią. 
Lietaus užuolaida dengė visą įlanką. Nebebuvo ma- 
tyti nei povandeninių uolų, nei plūdurų. Tarpais šla- 
pia varvančių lašelių skraistė praplyšdavo ties juo- 
dų dumblių gumulais. 

— Šįvakar negalėsim vaikštinėti, - tarė junga. - Rei- 
kės eiti į muitinės namelį, kur yra šieno. 

— Aš nenoriu, ten bjauru! - sušuko mergaitė. 

— Nėra kas daro, - pasakė junga. - Nejaugi tu 
nori grįžti pas savo panelę? 

— Savanaudi! - tarė mergaitė ir ėmė kūkčioti. — 
Nežinojau, kad tu toks. Jei būčiau žinojusi, Dieve 
mano! Bet juk aš nė neįsivaizdavau! 

— Tau nereikėjo bėgti. Kas mane aną rytą pašau- 
kė, kai ėjau keliu? 

— Aš? Nair melagis! Nebūčiau bėgusi, jei manęs 
nebūtum įkalbėjęs. Bijojau tavęs. Aš noriu grįžti. 
Aš nenoriu miegoti šiene. Aš noriu savo lovos. 

— Tavo valia, - tarė junga. 

Ji ėjo toliau, trūktelėjusi pečiais. Po kelių minu- 
čių pasakė: 
— Sutinku tik todėl, kad peršlapau. 


Namelis stovėjo ant jūros šlaito, ir nuo pasišiau- 
šusio šiaudinio stogo tyliai lašėjo vanduo. Jie pa- 
stūmė lentą, prilaikančią duris. Viduje buvo savo- 
tiška alkova iš dėžių dangčių, prikrauta šieno. 

Mergaitė atsisėdo. Junga apklojo jai kojas 
šienu. 

— Duria, - pasiskundė ji. 

— Bus šilčiau, - atsakė junga. 

Jis atsisėdo prie durų ir žiūrėjo į lietų. Nuo drėg- 
mės jį purtė lengvas drebulys. 

— Bent jau nesušalk! — tarė mergaitė. - Paskui 
susirgsi, ir ką tada aš darysiu! 

Junga papurtė galvą. Juodu nutilo. Nors dangų 
užklojo debesys, buvo justi, kad artėja vakaras. 

— Aš noriu valgyti, - pasakė mergaitė. - Šian- 
dien vakare pas panelę bus kepta žąsis su kašto- 
nais. Ak, tu apie nieką nepagalvojai! Atsinešiau 
duonos plutų, bet iš jų liko košė. Še, imk! 

Ji ištiesė ranką. Jos pirštai buvo sulipę nuo šal- 
tos duonos pliurzės. 

— Plauksiu paieškoti krabų, - tarė junga. - Jų bū- 
na už Juodųjų uolų. Paimsiu muitinės valtį. 

— Aš bijau likti viena. 

— Tu nenori valgyti? 

Ji nieko neatsakė. 

Junga nusipurtė šiaudus, prilipusius prie jūrei- 
viškos palaidinės, ir išlindo laukan. Jį apsupo pil- 
kas lietus. Mergaitė girdėjo, kaip jo kojos šlepsi per 
purvą. 


Paskui liko vėjo gūsiai ir ritminga liūties tyluma. 
Užgriuvo dar juodesnė ir liūdnesnė tamsa. Praėjo 
laikas, kai pas panelę būdavo vakarieniaujama. Pra- 
ėjo laikas, kai būdavo einama miegoti. Ten, po ka- 
bančiom aliejinėm lempom, visi jau miegojo balto- 
se lovose su aukštais šonais. Žuvėdros šaukė aud- 
rą. Giliose skardžio įdubose sūkuriavo vėjas ir spro- 
ginėjo bangos. Laukdama vakarienės, mergaitė už- 
snūdo, paskui atsibudo. Junga tikriausiai užsižaidė 
su krabais. Koks savanaudis! Ji gerai žinojo, kad 
laivai laikosi ant vandens. Žmonės skęsta tik tada, 
kai neturi laivo. 

— Jis labai nusivils, kai pamatys mane miegančią, 
— pagalvojo ji. — Aš jam neatsakysiu nė žodžio, ap- 
simesiu, kad miegu. Tai bent bus pokštas. 


Vidury nakties ją apšvietė žibinto šviesa. Žmo- 
gus, apsigaubęs apsiaustu su smailiu gobtuvu, rado 
ją įsispraudus kamputyje it pelę. Jo veidas blizgėjo 
nuo vandens ir šviesos... 

— Kur valtis? - paklausė jis. 

O ji su apmaudu sušuko: 

— Ak, aš taip ir maniau! Jis nerado man krabų ir 
pražudė laivą! 

Malonumų mėgėja 


— Baisu, - tarė mergaitė, - iš jų teka baltas kraujas. 

Ji raižė nagais žalias aguonų galvutes. Mažasis 
jos draugas ramiai į ją žiūrėjo. Juodu žaidė plėši- 
kus tarp kaštonų, apšaudė rožes žaliais jų vaisiais, 
nuplėšinėjo kepuraites dar nesubrendusioms gi- 
lėms, užkėlė miaukiantį kačiuką ant lentų tvoros. 
Prieblandoje skęstančio sodo giluma, kur augo ša- 
kotas medis, virto Robinzono sala. Laistytuvo gal- 
vutė tapo karo trimitu puolant laukinius. Žolėms, 
patekusioms į nelaisvę, buvo nukirstos ilgos juodos 
galvos. Keli mėlyni ir žali bronzinukai, sugauti per 
medžioklę, sunkiai kilnojo antsparnius šulinio ki- 
bire. Armijos, pražygiavusios su paradinėm lazdom, 
išvagojo alėjų smėlį. Galiausiai juodu pievoje štur- 
mavo žolėmis apžėlusią kalvelę. Besileidžianti sau- 
lė apgobė juos šlovinga šviesa. 

Šiek tiek pavargę, jie įsitaisė užkariautose pozi- 
cijose ir grožėjosi tolimom, tamsiai raudonom ru- 
dens ūkanom. 

— Jei aš būčiau Robinzonas, - tarė jis, - o tu Penk- 
tadienis, ir jei apačioje plytėtų erdvus paplūdimys, 
mudu eitume ieškoti žmogėdrų pėdsakų smėlyje. 

Ji pamąstė ir paklausė: 

— Ar Robinzonas mušdavo Penktadienį, kad tas 
jo klausytų? 

— Nebepamenu, - atsakė jis, - bet jie primušė bjau- 
rius senus ispanus ir Penktadienio šalies kanibalus. 

— Man nepatinka šitokios istorijos, — tarė ji, - tai 
berniukų žaidimai. Tuoj sutems. Verčiau žaiskim 
pasakas: tai būtų iš tikrųjų baisu. 

— Iš tikrųjų ? 

— Okaipgi! Argi tu netiki, kad ilgailčio Žmogėd- 
ros namai kas vakarą pasirodo miško glūdumoj? 

Jis pasižiūrėjo į ją ir sukaukšėjo dantimis: 

— Ir kai jis ėdė septynias mažas princeses, garsiai 
žiaumojo: ham ham ham. 

— Ne, ne, - tarė ji, - galima būti tik Žmogėdra 
arba Nykštuku. Nieks nežino mažųjų princesių var- 
dų. Jei nori, aš būsiu Miegančioji Gražuolė savo pi- 
lyje, o tu ateisi manęs pažadinti. Turėsi mane labai 
stipriai pabučiuoti. Princai bučiuojasi kaip pašėlę, 
tu gi Žinai. 

Jis susidrovėjęs atsakė: 

— Manau, jau per vėlu miegoti ant žolės. Mie- 
gančioji Gražuolė gulėjo lovoje, pilyje, apaugusio- 
je erškėtrožėmis. 

— Tada žaiskim Mėlynbarzdį, - pasiūlė ji. - Aš bū- 
barėlį. Nagi, pradėk: tu ateini manęs vesti. „Pone, 
nežinau, ką atsakyti... Jūsų šešios žmonos paslaptin- 
gai dingo. Teisybė, jūs turite gražią, didelę mėlyną 
barzdą ir gyvenate nuostabioje pilyje. Prisiekit, kad 
nepadarysite man nieko bloga - niekados niekados“. 

Ji pažvelgė maldaujamu žvilgsniu. 

— O dabar tu paprašei mano rankos ir mano tė- 
vai sutiko. Mudu susituokėme. Duok man visus rak- 
tus. „O nuo ko šis gražutis mažučiukas raktelis?“ 
Nutaisyk storą balsą ir uždrausk man rakinti mažo- 
jo kambarėlio duris. 

Dabar tu išeini, ir aš iškart sulaužau draudimą. 
„O, siaube! Šešios nužudytos žmonos!“ Aš nualps- 
tu, o tu prilaikyk mane. Štai taip. Tu grįžti - kaip 
Mėlynbarzdis. Nutaisyk storą balsą. „Jūsų šviesy- 
be, štai visi raktai, kuriuos man patikėjote“. Pa- 
klausk, kur mažasis raktelis. „Jūsų šviesybe, aš ne- 
žinau: nė pirštu jo nepaliečiau“. Imk šaukti ant ma- 
nęs. „Jūsų šviesybe, atleiskit, štai tas raktelis: jis buvo 
pačiame kišenės dugne“. 

Tada tu apžiūrėsi raktą. Ar ant rakto buvo 
kraujo? 

— Taip, - atsakė jis, - kraujo dėmė. 

— Prisimenu. Aš ją tryniau tryniau, bet negalėjau 
nuvalyti. Tai buvo šešių žmonų kraujas? 

— Taip, šešių žmonų. 

— Ir jisai visas jas nužudė dėl to, kad jos įeidavo į 
mažąjį kambarėlį? Kaip jis jas nužudė? Perpjaudavo 
joms gerklę ir pakabindavo juodajame kambaryje? Ir 
kraujas tekėdavo jų kojomis ir lašėdavo ant grindų? Tai 
buvo labai raudonas, tamsiai raudonas kraujas, ne toks 
kaip aguonų kraujas, kai jas draskau. Kai kas nors tau 
nori perpjauti gerklę, jis parklupdo tave ant kelių? 

— Taip, manau, reikia atsiklaupti. 

— Bus labai įdomu, - tarė ji. - Bet tu man per- 
pjausi gerklę kaip iš tikrųjų? 

— Taip, - atsakė jis, - bet Mėlynbarzdžiui nepa- 
sisekė jos nužudyti. 

— Nesvarbu. O kodėl Mėlynbarzdis nenukirto gal- 
vos savo Žmonai? 

— Nes atjojo jos broliai. 

— Ji bijojo, ar ne? 

— Labai bijojo. 

— Ir rėkė? 

— Ji šaukėsi sesers Anės. 

— O aš nebūčiau rėkusi. 

— Taip, - tarė jis, - bet tada Mėlynbarzdis būtų 
spėjęs tave nužudyti. Sesuo Anė buvo bokšte, Žiū- 
rėjo, kaip žaliuoja žolė. Jos broliai, labai stiprūs muš- 
kietininkai, atlėkė ant arklių kaip vėjas. 

— Aš nenoriu šitaip Žaisti, - pasakė mergaitė. — 
Tai nuobodu. Kad aš neturiu sesers Anės... 

Ji meiliai atsisuko į jį: 

— Kad mano broliai neatjos, mane reikia nužu- 
dyti, mano mažasis Mėlynbarzdi, baisiai baisiai nu- 
žudyti! 

Ji atsiklaupė. Jis suėmė jos plaukus ir, laikyda- 
mas juos virš pakaušio, pakėlė ranką. 

Užmerktom akim ir virpančiom blakstienom, su 
nervinga šypsena lūpų kampučiuose, ji lėtai atkišo 
švelnius pūkelius ant sprando, kaklą ir pečius, nuo 
saldaus malonumo susigūžusius po žiauriais Mėlyn- 
barzdžio kardo ašmenimis. 

— Oi... 01! - sušuko ji.- Man skaudės! 

Išsigimėlė 


— Madže! 

Balsas sklido iš keturkampės angos grindyse. Mll- 
žiniškas nugludinto ąžuolo sraigtas, kirsdamas ap- 
skritą stogelį, girgždėdamas sukosi aplinkui. Didžiu- 
lis pilkos medžiagos, prikaltos prie medinių griau- 
čių, sparnas praskrisdavo saulės dulkėse pro pasto- 
gės langelį. Apačioje du akmeniniai Žvėrys, regis, 
be atvangos grūmėsi vienas su kitu, ir malūnas de- 
juodamas drebėjo iš pašaknų. Kas penkias sekun- 
des ilgas tiesus šešėlis perkirsdavo mažą kambarė- 
lį. Kopėčios, malūno viduje kylančios iki stogo, bu- 
vo nubarstytos miltais. 

— Madže, ar tu eini? - pakartojo balsas. 

Madžė sėdėjo, ranka atsirėmusi į ąžuolinį sraig- 
tą. Sukdamasis jis kuteno jai odą, kol ji, šiek tiek 
pasilenkusi, žiūrėjo į plynus laukus. Kalvelė, ant ku- 
rios stovėjo malūnas, gumšojo čia lyg apskrita skusta 
galva. Ratu skriejantys sparnai beveik lietė žemą 
žolę, ant kurios juodi jų šešėliai vijosi vienas kitą, 


MONELĖS KNYGA 37 


niekados nepavydami. Regis, tokia daugybė asilų 
trindavo savo nugaras į silpnai sumūrytos sienos pil- 
vą, kad pro tinką jau lindo pilkos akmenų dėmės. 
Takas kalnelio papėdėje, išvagotas išdžiūvusių vė- 
žių, suko prie didelio tvenkinio, kuriame mirko rau- 
doni lapai. 

— Madže, mes išeiname! - dar kartą sušuko balsas. 

— Na ir gerai, eikit sau, - tyliai pasakė Madžė. 

Malūno varteliai sugirgždėjo. Ji pamatė, kaip asi- 
las, kanopa neramiai mušdamas žemę, karpo ausi- 
mis. Jo nugarą slėgė didžiulis maišas. Senasis ma- 
lūnininkas ir jo padėjėjas pabadė jam užpakalį. Jie 
visi nusileido duobėtu keliu. Madžė liko viena, iš- 
kišusi galvą pro pastogės langelį. 


Kai tėvai vieną vakarą rado ją kniūbsčią gulint lo- 
voje, prisikimšusią burną smėlio ir anglių, jie kreipėsi 
į gydytojus. Tie patarė išsiųsti Madžę į kaimą, kad ji 
gerai pamankštintų rankas, kojas ir nugarą. Bet atsi- 
dūrusi malūne jinai kiekvieną rytą pasislėpdavo pa- 
stogėje ir iš ten stebėdavo besisukantį sparnų šešėlį. 


Staiga ji sudrebėjo nuo galvos iki kojų. Kažkas 
pakėlė durų skląstį. 
— Kas čia? — paklausė Madžė pro keturkampę 


angą. 
Ir išgirdo silpną balsą: 

— Gal galėčiau gauti lašelį vandens? Labai noriu 
gerti. 

Madžė dirstelėjo pro kopėčių skersinius. Tai buvo 
senas kaimo elgeta. Krepšyje jis nešėsi duonos kepalą. 

„Jis turi duonos, - pagalvojo Madžė, - gaila, kad 
nealkanas“. 

Jai patiko elgetos - jie, kaip ir rupūžės, šliužai, 
kapinės, truputį kėlė šiurpą. 

Ji sušuko: 

— Luktelėkit! 

Paskui nulipo kopėčiomis, veidu į priekį. O atsi- 
dūrusi apačioje paklausė: 

— Jūs toks senas ir taip norite gerti? 

— O taip, geroji panelyte, - atsakė senis. 

— Elgetos visada alkani, — tvirtai įsitikinusi tarė 
Madžė. - O aš mėgstu tinką. Žiūrėkit. 

Ji nulupo nuo sienos baltą luobelę ir sukramtė. 
Paskui pasakė: 

- Visi išėjo. Aš neturiu stiklinės. Čia yra vandens 
siurblys. 

Ji parodė jam lenktą vamzdį. Senasis elgeta pa- 
silenkė. Kol jis gėrė vandenį, priglaudęs lūpas prie 
čiaupo, Madžė tyliai ištraukė iš jo krepšio duoną ir 
įkišo ją į krūvą miltų. 

Kaijis atsisuko, Madžės akyse šokinėjo kibirkštėlės. 

— Ana ten yra didelis tvenkinys. Vargšai gali iš jo 
atsigerti. 

— Mes ne gyvuliai, - atsakė senis. 

— Ne, - varė savo Madžė, - bet jūs nelaimingi. 
Jei norite valgyti, aš pavogsiu truputį miltų ir jums 
duosiu. Su ežero vandeniu šiandien vakare galėsit 
užsimaišyti tešlos. 

- Žalios tešlos! - tarė elgeta. - Dėkui, panele. 
Žmonės man davė duonos. 

— O ką darytumėt, jei neturėtumėt duonos? Aš, 
jei būčiau tokia sena, prisigirdyčiau. Skenduoliai 
turbūt labai laimingi. Ir tikriausiai gražūs. Man jū- 
sų baisiai gaila, vargšas žmogau. 

— Tepadeda jums Dievas, geroji panele, - pasa- 
kė senis. - Šiandien labai pavargau. 

— O vakare būsite alkanas! - sušuko Madžė, jam 
leidžiantis kalnelio šlaitu. - Būsite alkanas, argi ne, 
mielasis žmogau? Turėsite suvalgyti savo duoną. 
Turėsite išmirkyti ją tvenkinio vandenyje, jei jūsų 
dantys niekam tikę. O tvenkinys labai gilus. 

Madžė klausėsi, kol nebegirdėjo jo žingsnių. Ta- 
da tyliai ištraukė duoną iš miltų ir pasižiūrėjo į ją. 
Tai buvo juodos kaimo duonos kepalas, dabar pa- 
balęs nuo miltų. 

— Tfu! - tarė ji. - Jei būčiau vargšė, vogčiau baltą 
duoną gerose krautuvėse. 


Kai grįžo šeimininkas malūnininkas, Madžė gu- 
lėjo aukštielninka, įkišusi galvą į malinį. Abiem ran- 

kom ji spaudė prie krūtinės duonos kepalą; išspro- 
ginusi akis, išpūtusi žandus ir taip prikandusi dan- 
timis liežuvio galiuką, kad tas net pamėlynavo, ji 
mėgino mėgdžioti nuskendusį žmogų, kaip jį įsivaiZ- 
davo. 

Po vakarienės Madžė paklausė: 

- Šeimininke, ar teisybė, jog kitados, seniai se- 
niai, šiame malūne gyveno baisus milžinas, kuris 
kepdavo duoną iš mirusių žmonių kaulų? 

Malūnininkas atsakė: 

— Tai pasakos. Bet po šia kalva yra akmeniniai 
kambariai, kuriuos viena draugija norėjo iš manęs 
nupirkti ir iškasti. Niekados negriausiu savo malū- 
no. Tegu jie kasinėja senus kapus savo miestuose. 
Jų ten pūva į valias. 

— Numirėlių kaulai turbūt traška, kai juos mali, — 
tarė Madžė. - Garsiau nei jūsų grūdai, šeimininke! 
Milžinas iš jų kepdavo skanią skanutėlę duoną ir 
valgydavo ją net pirštus apsilaižydamas. 

Malūnininko padėjėjas Žanas gūžtelėjo pečiais. 
Vėjas nebesuko sparnų. Du apskriti akmeniniai Žvė- 
rys liovėsi kovoję, ir vienas tyliai gulėjo ant kito. 

— Kartą Žanas pasakojo, šeimininke, - vėl pra- 
kalbo Madžė, - kad skenduolius padeda rasti duo- 
na su gyvsidabriu. Plutoje išrausi skylutę ir įpili gyv- 
sidabrio. Paskui duoną įmeti į vandenį, ir ji sustoja 
tiesiai prie skenduolio. 

— Ar aš žinau? - tarė malūnininkas. - Be to, jau- 
noms panelėms neturėtų rūpėti tokie dalykai. Kas 
čia per paistalai, Žanai? 

— Panelė Madžė pati manęs klausė, - atsakė vai- 
kinas. 

— O aš įsprausiu į duoną švino kulką, - pasakė 
Madžė. - Čia nėra gyvsidabrio. Ko gero, rasiu tven- 
kinyje skenduolių. 

Pasikišusi duonos kepalą po prijuoste, suspau- 
dusi kumštyje švino kulką, ji atsisėdo prie durų ir 
laukė, kol sutemo. Elgeta tikriausiai buvo alkanas. 
Jis prisigirdė tvenkinyje. Ji ištrauks jo kūną ir kaip 
milžinas galės susimalti miltų ir užsiminkyti tešlą iš 
mirusio žmogaus kaulų. 

Apgautoji 


Ten, kur jungėsi du kanalai, buvo aukštas juo- 
das šliuzas; snaudžiantis vanduo buvo žalias iki juo- 
dervuotų lentų neaugo jokia gėlė, langinės daužėsi 
vėjyje. Pro praviras duris galėjai įžiūrėti liesutę blyš- 
kią mergaitės figūrėlę išsidraikiusiais plaukais, tarp 
kojų įsispraudusiu sijonu. Palei kanalą augančios 
dilgėlės čia palinkdavo, čia vėl atsitiesdavo; ore 
skraidė vėlyvo rudens sparnavaisiai, tarpais pakil- 
davo baltų dulkių sūkuriai. Trobelė atrodė tuščia, 
laukai —- niūrūs. Gelsvų žolių juosta nyko už hori- 
zonto. 

Baigiantis trumpai dienai, atpūškavo nedidelis 
vilkikas. Jis pasirodė anapus šliuzo; pro geležines 
dureles tingiai žvelgė vairuotojas anglim išsitepu- 
siu veidu; iš paskos vandenyje vilkosi grandinė. 
Paskui ramiai priplaukė jo tempiama plati ir pa- 
plokščia ruda barža; jos viduryje pūpsojo baltutė- 
lis namukas su apskritais rausvais langeliais; rau- 

doni ir geltoni vijokliai vyniojosi aplink langus, o 
abipus slenksčio stovėjo mediniai loveliai su že- 
me, kuriuose augo pakalnutės, rezetos ir snapu- 
čiai. 

Vyriškis, pakabinęs ant baržos krašto šlapią pa- 
laidinę, kuri dabar garsiai plakėsi vėjyje, pasakė sa- 
vo draugui, laikančiam kablį: 

— Mako, gal norėtum užkąsti, kol bus nuleistas 
šliuzas? 

— Gerai, - atsakė Maho. 

Jis padėjo kablį, peržengė virvių ritinį ir atsisė- 
do tarp gėlių lovelių. Draugas, plekštelėjęs jam per 
petį, užėjo į namuką ir atnešė paketą, įvyniotą į tau- 
kuotą popierių, kepalą duonos ir molinį ąsotėlį. Vė- 
jas nunešė riebaluotą popierių ant pakalnučių. Ma- 
ho jį pakėlė ir metė šliuzo link. Popierius nuskriejo 
prie mergaitės kojų. 

— Skanaus! —- sušuko kitas vyriškis. - Mes čia va- 
karieniaujam. 

Ir pridūrė: 

— Aš esu Indėnas, kraštiete. Visada jūsų paslau- 
goms. Galėsi pasakyti bičiuliams, kad plaukėm pro 
šalį. 

— Nekrėsk juokų, Indėne, - pasakė Maho. - Pa- 
lik ramybėje jauną mergaitę. Mes, panele, jį taip 
vadinam baržoje dėl tamsios odos. 

Laibas balselis paklausė: 

— O kur jūs plaukiat, barža? 

— Vežame anglis į pietus! - sušuko Indėnas. 

— Kur šviečia saulė? 

— Taip, kad net oda nusilupa, - atsakė Maho. 

Kiek patylėjęs, balselis vėl prabilo: 

— Ar nenorėtumėt paimti manęs, barža? 

Mabho liovėsi žiaumojęs. Indėnas pastatė ąsotėlį 
ir nusijuokė. 

— Tik pamanykit - barža! - pasakė Maho. - Pa- 
nelė Baržutė! O tavo šliuzas? Rytoj pažiūrėsim. Tė- 
tis neapsidžiaugtų. 

— Kaime ilgesys kamuoja, ar ne? — paklausė In- 
dėnas. 

Balselis nieko nebeatsakė, ir smulkutė blyški fi- 
gūrėlė grįžo į trobelę. 


Naktis užvėrė kanalo sienas. Žalias vanduo pa- 
kilo palei šliuzo vartus. Dabar buvo matyti tik Žva- 
kės švieselė už raudonų ir baltų namuko užuolai- 
dų. Į laivo kilį nuolatos pliuškeno bangos, ir barža 
suposi kilsčiojama vandens. Prieš pat auštant su- 
girgždėjo vyriai, išsitempė grandinė ir atsidarius šliu- 
zui laivas nuplaukė tolyn, traukiamas nedidelio, sun- 
kiai pūškuojančio vilkiko. Kai apskrituose lange- 
liuose pasirodė pirmųjų raudonų debesų atspin- 
džiai, barža jau buvo palikusi niūrų kaimą, kur šal- 
tas vėjas plaka dilgėles. 

Indėną ir Maho pažadino švelnus it fleitos gar- 
sai čiauškėjimas ir barbenimas į langus. 

— Vargšai Žvirbliai šiąnakt sušalo, - tarė Maho. 

— Ne, - atsakė Indėnas, - tai žvirbliukė: šliuzi- 
ninko mergaitė. Ji čia, dievaži. Kokia liesutė! 

Juodu nejučiomis nusišypsojo. Mergaitė, užlie- 
ta tekančios saulės raudonio, pragydo savo laibu 
balseliu: 

— Jūs leidote man ateiti rytoj rytą. Dabar rytoj 
rytas. Aš plaukiu su jumis į saulę. 

— Į saulę? - perklausė Maho. 

— Taip, - atsakė mažylė. - Aš viską Žinau. Ten 
yra žalių ir mėlynų musių, nušviečiančių naktį; ten 
yra paukščių didumo sulig nagu, kurie gyvena ant 
gėlių; ten vynuogės lipa į medžius; ten ant šakų au- 
ga duona, o riešutai sklidini pieno, ten yra varlių, 
lojančių kaip dideli šunys, ir... padarų... kurie plau- 
kioja vandenyje... moliūgų, ne, gyvūnų, slepiančių 
galvas kriauklėse, kurias nešioja ant nugaros. Žmo- 
nės verda iš jų sriubą su... moliūgais. Ne... nebepa- 
menu... padėkit man. 

— Velniai žino, - tarė Maho. - Gal vėžliai? 

— Taip, - atsakė mažylė. - Vėžliai... 

— Tai dar ne viskas, - tarė Maho. - O tavo tė- 
tis? 

— Iš tėtės aš ir sužinojau. 
— Tik to betrūko, - tarė Indėnas. - Ką sužinojai? 

— Viską, ką sakiau: apie šviečiančias muses, apie 
paukščius ir... moliūgus. Matote, tėtis anksčiau bu- 
vo ne šliuzininkas, o jūreivis. Tačiau tėtis jau se- 
nas. Pas mus visąlaik lyja. Auga tik piktžolės. Ži- 
note, aš norėjau turėti sodą, gražų sodą namuose. 
Lauke per daug vėjo. Būčiau nuplėšusi parketo 
lentas, prinešusi geros Žemės, rožių ir tų raudonų 
gėlių, kurių Žiedai užsiveria naktį. Tame sode bū- 
tų čiauškėję gražūs paukšteliai - lakštingalos, star- 
tos ir čivyliai. Tėtis man uždraudė. Jis pasakė, kad 
sugadinsiu namą ir pasidarys drėgna. Aš nenorė- 
jau, kad būtų drėgna. Taigi plauksiu su jumis te- 
nai. 

Barža ramiai plaukė tolyn. Kanalų krantuose vir- 
tine slinko medžiai. Šliuzas nutolo. Barža negalėjo 
apsisukti. Priekyje švilpė vilkikas. 

— Bet tu nieko nepamatysi, - pasakė Maho.- Mes 
neplaukiam jūron. Niekados nerasime nei tavo mu- 
sių, nei paukščių, nei varlių. Ten bus truputį dau- 
giau saulės, ir tiek. Ar ne, Indėne? 

— Teisybė,- patvirtino šis. 

— Teisybė? — pakartojo mergaitė. - Melagiai! Aš 
viską puikiai Žinau. 

Indėnas gūžtelėjo pečiais. 

- Šiaip ar taip, iš bado nemirsi, - tarė jis. - Eik 
valgyti sriubos, Baržute. 

Taip jai ir prilipo šioji pravardė. Ji kartu su jais 
keliavo pilkais ir žaliais, šaltais ir šiltais kanalais, 
laukdama, kol atsidurs stebuklų šalyje. Barža plau- 
kė palei rudus laukus, kur kalėsi švelnūs želmenė- 
liai. Skurdžių medelių lapai ėmė sprogti, javai pa- 
gelto, aguonos tiesė į debesis savo raudonas tau- 
reles. Tačiau Baržutė nepralinksmėjo net atėjus 
vasarai. Kol Indėnas ir Maho tvarkė kablį, jinai, 
atsisėdusi tarp gėlių lovelių, galvojo apie tai, kad 
yra apgauta. Nors saulės spindulių pluoštai liejosi 
ant grindų pro apskritus rausvus langelius, nors 
viršum vandens šmaižė tulžiai, o kregždės purtė 
šlapius snapelius, ji neišvydo paukščių, gyvenan- 
čių ant gėlių, nei vynuogių, kopiančių į medžius, 
nei didžiulių riešutų, sklidinų pieno, nei panašių į 
šunis varlių. 

Barža atplaukė į pietus. Namai kanalo pakran- 
tėse skendėjo žalumoje ir žieduose. Duris vainika- 
vo raudoni pomidorai, o langus dengė suvertų 
ankštpipirių užuolaidos. 

— Tai ir viskas, - vieną dieną pasakė Maho. - Ne- 
trukus iškrausim anglis ir grįšime. Tėtis apsidžiaugs, 
ar ne? 

Baržutė papurtė galvą. 

O rytą stovinčioje baržoje jie vėl išgirdo tylų bar- 
benimą į apskritus langus. 

— Melagiai! - sušuko laibas balselis. 

Indėnas ir Maho išėjo iš namuko. Liesutė blyški 
figūrėlė prie kanalo atsisuko į juos, ir Baržutė, tol- 
dama nuo kranto, vėl sušuko: 

— Melagiai! Visi jūs melagiai! 

Laukinukė 


Auštant tėvas išsivesdavo Biušetę į miškus, ir ji 
sėdėdavo šalia, kol jis kirsdavo medžius. Biušetė ma- 
tydavo, kaip kirviui įsirėžus į medį laksto Žievės 
skiedrelės; dažnai jai ant veido užkrisdavo pilkų sa- 
manų. „Atsargiai!“ — šaukdavo Biušetės tėvas, kai 
medis girgždėdamas palinkdavo — šis girgždesys 
sklisdavo lyg iš po žemių. Jai būdavo truputį liūdna 
žiūrėti į proskynoje išsitiesusį milžiną sužeistomis 
šakomis. Vakarais tamsoje įsižiebdavo rausvas ang- 
lių stirtų ratas. Biušetė žinojo, kada reikia atrišti 
nendrinę pintinę ir paduoti tėvui molio ąsotį ir juo- 
dos duonos žiauberę. Jis priguldavo tarp traškan- 
čių šakelių ir lėtai kramtydavo. Biušetė valgydavo 
sriubą grįžusi namo. Ji lakstydavo aplink pažymė- 
tus medžius, ir jei tėvas į ją nežiūrėdavo, pasislėp- 
davo ir šūkaudavo: „Aū!“ 

Čia buvo juodas aidus urvas, apaugęs gervuo- 
gėmis, vadinamas Vilko Nasrais. Pasistiebusi ant 
pirštų galų, Biušetė iš tolo į jį spoksodavo. 


50 MARCEL SCHWOB 


Vieną rudens rytą, kai apvytusios miško medžių 
viršūnės dar degė nuo aušros, Biušetė priešais Vil- 
ko Nasrus pamatė krūpčiojant kažkokį žalią pada- 
rą. Šis padaras turėjo rankas, kojas ir galvą, pana- 
šią Į paaugusios mergaitės, kokia buvo pati Biu- 
šetė. 

Iš pradžių Biušetė bijojo prieiti arčiau. Ji netgi 
nedrįso pakviesti tėvo. Ji manė, kad tai viena iš tų 
būtybių, kurios atsiliepia Vilko Nasruose, jei gar- 
siai pašauki. Ji užsimerkė ir bijojo net krustelėti, 
kad nebūtų užpulta. Bet palenkusi galvą išgirdo 
verksmą, sklindantį iš anos pusės. Šioji keista žalia 
mergaitė raudojo. Tada Biušetė atsimerkė ir jai su- 
spaudė širdį. Švelnus ir liūdnas žalias veidas plūdo 
ašaromis, O virpančias žalias rankeles nepaprastoji 
mergaitė laikė prispaudusi prie gerklės. 

— Galbūt jinai įkrito tarp kokių bjaurių lapų ir 
išsidažė, - pagalvojo Biušetė. 

Drąsiai peržengusi paparčius su stirksančiais kab- 
liukais ir ūseliais, ji atsidūrė prie pat keistojo veido. 
Dvi žalios rankelės išsitiesė į Biušetę tarp suvytusių 
gervuogių. 

— Ji panaši į mane, - pagalvojo Biušetė, - tik ne- 
įprastos spalvos. 

Verkianti žalioji būtybė buvo prisidengusi savo- 
tiška tunika iš susiūtų lapų. Tai iš tiesų buvo lauki- 
nio augalo spalvos mergaitė. Biušetė įsivaizdavo, 

kad jos kojos įsišaknijusios žemėje. Tačiau mergai- 
tė vikriai jas judino. 

Biušetė paglostė jai plaukus ir paėmė už rankos. 
Ji leidosi vedama, bet nenustojo verkusi. Atrodė, 
kad jinai nemoka kalbėti. 

— O Dieve, žalia velnienė! - išvydęs ją ateinant, 
sušuko Biušetės tėvas. — Iš kur atsiradai, mažyle, 
kodėl tu žalia? Tu nemoki kalbėti? 

Nežinia, ar žalioji mergaitė suprato, kas jai sa- 
koma. 

— Ji, ko gero, alkana, - tarė jis ir padavė jai duo- 
nos kriaukšlį ir ąsotį. Ji pavartaliojo duoną rankose 
ir numetė ant žemės, 0 ąsotį papurtė ir pasiklausė, 
kaip jame teliūskuoja vynas. 

Biušetė paprašė tėvo nepalikti šios vargšės būty- 
bės naktį miške. Anglių stirtos degė tamsoje, ir ža- 
lioji mergaitė drebėdama spoksojo į liepsnas, o įė- 
jusi į namelį mėgino slėptis nuo šviesos. Ji nepajė- 
gė priprasti prie ugnies ir kaskart suklykdavo užsi- 
degus žvakei. 

Ją išvydusi, Biušetės motina persižegnojo. 

— Teapsaugo mane Dievas, jei tai piktoji dvasia. 
Šiaip ar taip, ji ne krikščionė. 

Žalioji mergaitė nenorėjo prisiliesti nei duonos, 
nei druskos, nei vyno, todėl buvo aišku, kad ji ne- 
krikštyta ir nepriėjusi prie komunijos. Kunigui buvo 
apie tai pranešta, ir jis įžengė pro duris tą valandėlę, 

kai Biušelė siūlė keistajai būtybei pupų ankščių. 

Ji, regis, labai apsidžiaugė ir puolė nagais draskyti 
augalo stiebus, tikėdamasi rasti viduje pupų. O pas- 
kui nusivylusi pravirko. Tada Biušetė išgliaudė vieną 
ankštį, ir ji, dėbsodama į kunigą, ėmė graužti pupas. 

Buvo pakviestas mokytojas, bet ji neįstengė su- 
prasti nė vieno žodžio nei ištarti aiškaus garso. Ji 
tik verkė, juokėsi arba klykdavo. 

Kunigas atidžiai ją apžiūrėjo, bet nerado ant jos 
kūno jokio piktosios dvasios ženklo. Kitą sekma- 
dienį žalioji mergaitė buvo nuvesta į bažnyčią ir jau- 
tėsi ten visai ramiai, tik sudejavo apšlakstyta švęstu 
vandeniu. Tačiau nepasitraukė nuo kryžiaus, o už- 
dėjusi rankas ant šventų žaizdų ir erškėčių vainiko 
įdrėskimų, regis, netgi nuliūdo. 

Kaimo žmonėms ji kėlė didelį smalsumą, kai ku- 
riems — baimę. Kad ir ką manė kunigas, jie vadino 
ją „Žaliąja velniene“. 

Ji valgydavo tik grūdus ir vaisius, o kai gau- 
davo varpų ar šakelių, draskydavo stiebelius ar 
medį ir verkdavo iš apmaudo. Biušetei nepavy- 
ko jos išmokyti, kur reikia ieškoti javų grūdų ar 
vyšnių, ir jos nusivylimas kaskart būdavo toks pat 
didelis. 

Meėgdžiodama kitus, ji greitai išmoko atnešti mal- 
kų, vandens, šluoti, valyti dulkes ir net siūti, nors 
medžiagą imdavo į rankas dygėdamasi. Tačiau nė 

už ką nesutikdavo įkurti ugnies ar netgi prisiartinti 
prie židinio. 


Biušetė augo, ir tėvai nutarė leisti ją tarnauti. Ji 
susisielojo ir vakare tyliai kukčiojo po antklode. Ža- 
lioji mergaitė su gailesčiu Žiūrėjo į savo mažąją drau- 
gę. Rytą ji įsmeigė vyzdžius į Biušetę, ir jos pačios 
akis užliejo ašaros. O naktį, kai Biušetė vėl raudo- 
j0, ji pajuto, kaip švelni ranka glosto jai plaukus, 
kaip gaivios lūpos priglunda prie jos skruosto. 

Artėjo laikas, kai Biušetė turėjo pradėti tarnau- 
ti. Dabar ji verkdavo beveik taip pat gailiai kaip ža- 
lioji būtybė tą dieną, kai Biušetė rado ją pamestą 
prie Vilko Nasrų. 

O paskutinį vakarą, kai Biušetės tėvas ir motina 
užmigo, žalioji mergaitė paglostė raudančiai Biu- 
šetei plaukus ir paėmė ją už rankos. Ji atidarė duris 
ir ištiesė rankas naktin. Kaip kadaise Biušetė atsi- 
vedė ją prie žmogaus namų, taip dabar jinai išsive- 
dė Biušetę į nepažįstamą laisvę. 

Ištikimoji 


Žani mylimasis tapo jūreiviu, ir jinai liko viena 
vičvienaitė. Ji parašė laišką, užantspaudavo mažuo- 
ju piršteliu ir įmetė upėn tarp ilgų raudonų žolių. 
Taip laiškas nukeliausiąs iki vandenyno. Žani, tie- 
są pasakius, nemokėjo rašyti, tačiau jos mylimasis 
turėjo viską suprasti, nes tai buvo meilės laiškas. Ji 
ilgai laukė atsakymo iš jūros, bet atsakymas neat- 
ėjo. Nebuvo tokios upės, kuri tekėtų nuo mylimo- 
jo iki Žani. 

Vieną dieną Žani iškeliavo ieškoti savo myli- 
mojo. Ji žvelgė į vandens gėles su nusvirusiais stie- 
beliais. Visos gėlės lenkėsi jai. O Žani žingsniuo- 
dama kalbėjo: „Jūroj laivas — laive kambarys — 
kambary narvelis - narvely paukštis —- paukšty šir- 
delė — širdelėj laiškas - laiške parašyta: AŠ MY- 
LIU ŽANI. Aš myliu Žani, parašyta laiške, laiš- 
kas širdelėj, širdelė paukšty, paukštis narvely, nar- 
velis kambary, kambarys laive, laivas toli toli pla- 
čioj jūroj“. 

Žani nebijojo žmonių, todėl dulkėti malūninin- 
kai, matydami, kokia ji paprasta ir maloni, su auk- 
so Žiedu ant piršto, duodavo jai duonos ir leisdavo 
pernakvoti tarp miltų maišų, apdovanodami ją bal- 
tu bučkiu. 

Taip ji perėjo savo šalį su rusvomis uolomis, ne- 
didelių miškelių kraštą ir plynas paupių pievas, su- 
pančias miestus. Daugelis tų, kurie priglausdavo Ža- 
ni, ją bučiuodavo, bet ji niekados neatsakydavo į 
šiuos bučinius - juk neištikimi mylinčiųjų bučiniai 
palieka ant jų skruostų kraujo pėdsakus. 

Ji atkeliavo į pajūrio miestą, iš kurio išplaukė jos 
mylimasis. Uoste ji ieškojo jo laivo pavadinimo, bet 
nerado, nes laivas buvo išplaukęs, kaip manė Žani, 
į Amerikos jūrą. 

Juodos kreivos gatvikės iš miesto leidosi į kran- 
tinę. Kai kurios buvo grįstos, su nutekamuoju grio- 
veliu; kitas sudarė senų plokščių laiptai. 

Žani akį patraukė geltonai ir mėlynai dažyti na- 
mai, išpuošti negrių galvomis ir raudonsnapių paukš- 
čių iškamšomis. Vakare priešais jų duris lingavo di- 
džiuliai žibintai. Ten įeinantys vyrai atrodė girti. 

Žani pamanė, kad šiuose viešbučiuose apsistoja 
jūreiviai, grįžę iš kraštų, kur gyvena tokios juodos 
moterys ir spalvingi paukščiai. Ją pagavo baisus no- 
ras laukti savo mylimojo tokiame viešbutyje, persi- 
sunkusiame tolimo vandenyno kvapais. 

Pakėlusi galvą, ji išvydo blyškiaveides moteris, 
rymančias prie grotuotų langų ir kvėpuojančias gry- 
nu oru. Žani pastūmė dvigubas duris ir atsidūrė ply- 
telėmis išklotoje salėje tarp pusnuogių moterų raus- 
vomis sukniomis. Šiltoj e prietemoje lėtai pakėlė vo- 
kus papūga. Trijose siaurose taurėse ant stalo dar 
buvo likę truputį putų. 

Keturios moterys juokdamosi apsupo Žani. Dar 
viena, apsirengusi tamsiais drabužiais, kažką siuvo 
salės nišoje. 

— Ji kaimietė, - tarė viena iš moterų. 

— Tsss! - nutildė ją kita. - Verčiau patylėkim. 

Ir visos kartu sušuko: 

— Gal nori išgerti, pupyte? 

Žani leidosi apkabinama ir išgėrė iš siauros tau- 
rės. Viena stora moteris pamatė žiedą. 

— Tik pamanykit, ji ištekėjusi! 

Visos vėl choru užgiedojo: 

— Tu ištekėjusi, pupyte? 

Žani paraudo, nes nežinojo, ar ji iš tikrųjų ište- 
kėjusi nei kaip reikėtų atsakyti. 

— Žinau aš jas, tas ištekėjusias, — tarė viena iš 
moterų. — Ir aš, kai buvau maža, septynerių metų, 
neturėjau apatinio sijono. Nuėjau nuogutėlė į miš- 
kus pasistatyti savo bažnyčios, ir visi paukšteliai pa- 
dėjo man darbuotis! Vanagas traukė iš žemės ak- 
menis, balandis dideliu snapu juos tašė, o sniegena 

grojo vargonais. Štai mano vestuvių bažnyčia ir ma- 
no Mišios. 

— Bet ši pupytė turi vestuvinį žiedą, ar ne? - tarė 
storulė. 

Ir visos vienu balsu sušuko: 

— Tai vestuvinis žiedas, ar ne? 

Tada jos viena po kitos išbučiavo Žani, glėbes- 
čiavo ją, girdė, kad netgi nišoje siuvanti dama nusi- 
Šypsojo. 

Tačiau prie durų griežė smuikas, ir Žani suėmė 
miegas. Dvi moterys siaurais laiptais atsargiai nu- 
nešė ją į mažą kambarėlį ir paguldė ant lovos. 

Paskui visos nutarė: 

— Reikėtų jai ką nors duoti. Bet ką gi? 

Papūga pabudo ir sutarškėjo. 

— Aš tuoj pasakysiu, — tarė storulė. 

Ji ilgai patylomis kažką aiškino. Viena iš moterų 
delnu persibraukė akis. 

— Tikrai, —- pasakė ji. - Mes to neturėjom, tai at- 
neš mums laimę. 

— Taip, ji viena mums keturioms, - pridūrė kita. 

— Paprašysim ponios leidimo, - tarė storulė. 


Kai rytojaus dieną Žani leidosi į kelią, ant kiek- 
vieno jos kairės rankos piršto blizgėjo po vestuvinį 
žiedą. Jos mylimasis labai toli, bet jisai grįš, kai ji 
pasibels į jo širdį penkiais aukso žiedais. 

Pasmerktoji 


Vos tik pakankamai išsistiebė, Ilzė įprato kas ry- 
tą prieiti prie veidrodžio ir pasakyti: „Labas rytas, 
Ilzele“. Paskui pabučiuodavo šaltą stiklą ir surauk- 
davo lūpas. Atvaizdas, regis, dar tik artėdavo prie 
jos. Taip, jis būdavo labai toli. Kita Ilzė, kylanti iš 
veidrodžio gelmių, buvo blyški belaisvė šaltomis lū- 
pomis. Ilzė jos gailėjosi, nes ji atrodė liūdna ir Žiau- 
ri. Rytinė jos šypsena buvo it blausi aušra, dar dvel- 
kianti nakties siaubu. 

Tačiau Ilzė ją mylėjo ir sakydavo: „Niekas nesi- 
sveikina su tavim, vargše Ilzele. Nagi, pabučiuok ma- 
ne. Šiandien mudvi eisim pasivaikščioti, Ilze. Mano 
mylimasis susiras mus. Eime“. Ilzė apsisukdavo, ir 
kita, liūdnoji Ilzė išnykdavo spindinčioje tamsoje. 

Ilzė jai rodydavo savo lėles ir sukneles. „,„Pažaisk 
su manim. Apsirenk, kaip ir aš apsirengiu“. Kita II- 
zė, pavyduolė, taip pat atkišdavo Ilzei savo blan- 
kesnes lėles ir išblukusias sukneles. Ji nekalbėda- 
vo, tik krutindavo lūpas kartu su Ilze. 

Kartais Ilzė įniršdavo kaip vaikas, stebėdama šią 
nebylią damą, ir toji taip pat širsdavo. „Ak tu, bjau- 
rioji Ilze! - šaukdavo ji. - Kodėl man neatsakai, ko- 
dėl manęs nepabučiuoji!“ Jinai imdavo kumščiu 
daužyti veidrodį. Keista ranka, nepriklausanti j0- 
kiam kūnui, pasirodydavo priešais jos kumštį. Ilzė 
niekados negalėdavo paliesti antrosios Ilzės. 

Per naktį ji atleisdavo jai ir, laiminga vėl ją pa- 
mačiusi, šokdavo iš lovos jos pabučiuoti ir murmė- 
davo: „Labas rytas, mano Ilzele“. 

Kai Ilzė įsitaisė tikrą sužadėtinį, atsivedė jį prie 
veidrodžio ir pasakė antrajai Ilzei: „Pažvelk į mano 
mylimąjį, bet per daug neužsižiūrėk. Jis mano, bet 
noriu, kad ir tu jį pamatytum. Kai mudu susituok- 
sim, leisiu jam kas rytą bučiuoti tave kartu su ma- 
nim“. Sužadėtinis pratrūko juokais. Ilzė veidrodyje 
taip pat nusišypsojo. „Argi jis ne gražus, argi aš jo 
nemyliu?“ - tarė Ilzė. „Taip, taip“, - atsakė kita II- 
zė. „Jei per daug į jį žiūrėsi, nebebučiuosiu tavęs, — 
pareiškė Ilzė. - Žinok, aš tokia pat pavydi kaip ir 
tu. Iki pasimatymo, mano Ilzele“. 


Kai Ilzė pažino meilę, Ilzė veidrodyje pasidarė 
dar liūdnesnė. Mat draugė rytą nebeprieidavo jos 
pabučiuoti. Ji visiškai ją užmiršo. Dažniau suža- 
dėtinio atvaizdas po nakties pribėgdavo prie atsi- 
budusios Ilzės. Dieną Ilzė nebematydavo veidro- 

džio damos, o sužadėtinis žiūrėdavo į ją. „Ak, — 
sakydavo Ilzė, - tu nebegalvoji apie mane, nedo- 
rėli. Tu žiūri į kitą. Jinai įkalinta ir niekados neat- 
eis čia. Ji pavyduliauja tavęs, bet aš dar labiau pa- 
vyduliauju. Nežiūrėk į ją, mylimasai, žiūrėk į ma- 
ne. Ak tu, bjaurioji veidrodžio Ilze, draudžiu tau 
atsakinėti mano sužadėtiniui. Tu negali čia ateiti 
ir niekados negalėsi. Neatimk jo iš manęs, bjau- 
rioji Ilze. Kai mudu susituoksim, leisiu jam bučiuo- 
ti tave kartu su manim. Nusijuok, Ilze. Tu būsi su 
mumis“. 


Ilzė ėmė pavydėti antrajai Ilzei. Jei kurią dieną 
iki vakaro mylimasis neateidavo, Ilzė šaukdavo: „Tu 
jį vilioji, vilioji savo bjauriu veidu. Begėde, dink iš 
čia, palik mudu vienus“. 

Ir Ilzė paslėpė veidrodį po plona balta drobule. 
Prieš įkaldama paskutinę vinutę, ji kilstelėjo dro- 
bulės kraštą ir pasakė: „Sudie, Ilze“. 

Tačiau jos sužadėtinis vis vien atrodė pavargęs. 
„Jis manęs nebemyli, - pamanė Ilzė. - Nebeateina, 
ir aš vis viena ir viena. Kur antroji Ilzė? Ar jinai 
išėjo kartu su juo?“ Auksinėmis žirklutėmis ji pra- 
kirpo drobę ir žvilgtelėjo. Veidrodį dengė baltas še- 
šėlis. 

„Jinai išėjo“, - pagalvojo Ilzė. 

— Turiu būti labai kantri, - pasakė sau Ilzė. - Ant- 
roji Ilzė pavyduliaus ir liūdės. Mano mylimasis grįš. 
Aš mokėsiu jo laukti. 

Kas rytą, dar pusiau miegodama, jinai tarėsi jį 
matanti ant pagalvės šalia savo veido. „O mylima- 
sai, - murmėdavo ji, - tu grįžai? Labas rytas, labas 
rytas, mano mielasis“. Ji ištiesdavo ranką ir palies- 
davo šaltą paklodę. 

— Turiu būti labai kantri, - kartodavo Ilzė. 


Ilzė ilgai laukė savo sužadėtinio. Jos kantrybė 
išsiliedavo ašaromis. Drėgna migla aptraukdavo 
akis, per veidą vinguriuodavo upeliukai. Jos 
skruostai įkrito. Kiekviena diena, kiekvienas mė- 
nuo, kiekvieni metai palikdavo vis ryškesnį ant- 
spaudą jos veide. 

— O mylimasai! — pasakė Ilzė. - Aš imu tavim 
abejoti. 

Ji perkirpo baltą drobulę, dengiančią veidrodį, 
ir plyšyje pasirodė blausiomis dėmėmis nusėtas stik- 
las. Veidrodis buvo išvagotas šviesiomis raukšlėmis, 
o tarp amalgamos ir stiklo plytėjo tamsūs ežerai. 

Antroji Ilzė išniro iš veidrodžio gilumos apsiren- 
gusi juodai kaip ir Ilzė, sulysusiu veidu, keistai pa- 
ženklinta nieko nebeatspindinčių stiklo lopų. Re- 
gėjos, kad veidrodis verkė. 

— Esi liūdna kaip ir aš, - pasakė Ilzė: 

Veidrodžio dama apsiverkė. Ilzė ją pabučiavo ir 
tarė: „Labanakt, mano vargše Ilze“. 

Nešina lempa, Ilzė įėjo į savo miegamąjį ir ap- 
stulbo: antroji Ilzė su lempa rankoje artėjo prie jos, 
žvelgdama liūdnomis akimis. Ilzė pakėlė lempą vir- 
šum galvos ir atsisėdo ant lovos. Ir antroji Ilzė pa- 
kėlė lempą virš savo galvos ir atsisėdo šalia. 

— Aš viską suprantu, - pagalvojo Ilzė. - Veidro- 
džio dama ištrūko iš nelaisvės. Jinai atėjo pas ma- 
ne. Aš mirsiu. 

Svajotoja 


Po tėvų mirties Maržolena liko mažame name- 
lyje su sena aukle. Jie paliko jai nurudusį šiaudinį 
stogą ir didelio židinio kaktą. Mat Maržolenos tė- 
vas buvo pasakininkas ir oro pilių statytojas. Kaž- 
koks draugas, suprantantis gražias jo svajones, pa- 
skolino jam žemės, kad jis galėtų kurti, ir truputį 
pinigų, kad galėtų svajoti. Ilgą laiką jis maišė įvai- 
rias molio rūšis su metalų dulkėmis, norėdamas iš- 
degti puikų emalį. Mėgino lieti ir auksinti keistus 
stiklo indus. Formavo iš kietos masės ažūrinius 
bokštelius, ir atšalusi bronza tviskėdavo nelyginant 
tvenkinio paviršius. Bet jis paliko tik porą pajuo- 
dusių tiglių, kelias nudilusias žalvario plokštes su 
šlako gumbais ir septynis didelius išblukusius ąso- 
čius viršum židinio. O Maržolenos motina, pamal- 
di kaimietė, ničnieko nepaliko: ji dėl „molio meist- 
ro“ buvo pardavusi net savąjį sidabro rožinį. 

Maržolena išaugo šalia tėvo, kuris ryšėdavo ža- 
lią prijuostę, kurio rankos amžinai būdavo molė- 

tos, o vyzdžiuose šokinėdavo ugnies kibirkštėlės. Ji 
žavėjosi septyniais ąsočiais viršum Židinio, aprūku- 
siais, gaubiamais paslapties, panašiais į tuščiavidu- 
rę, banguojančią vaivorykštę. Mardžana iš kraujo 
spalvos ąsočio būtų išvariusi aliejuotą plėšiką su kar- 
du, išpuoštu Damasko gėlėmis. Oranžiniame ąs0- 
tyje kaip Aladinas galėjai rasti rubino vaisių, ame- 
tisto slyvų, granato vyšnių, topazo svarainių, opalo 
vynuogių ir deimanto uogų. Geltonasis ąsotis buvo 
sklidinas auksingojo smėlio, kurį Kamaralzamanas 
paslėpė po alyvmedžiais. Po dangčiu netgi galėjai 
įžiūrėti vieną alyvą, o indo kraštas blizgėjo. Žaliasis 
ąsotis buvo užantspauduotas dideliu vario antspau- 
du su karaliaus Saliamono ženklu. Laikui bėgant 
antspaudas apsitraukė žalėsiais, nes ąsotis kadaise 
gulėjo vandenyne ir kelis tūkstančius metų jame gy- 
veno princo dvasia. Jaunutė išmintinga mergaitė bū- 
tų galėjusi per pilnatį išsklaidyti kerus, gavusi man- 
dragoras prakalbinusio karaliaus Saliamono leidi- 
mą. Šviesiai mėlyname ąsotyje Džauharė saugojo 
savo visas jūros sukneles, išaustas iš dumblių, išpuoš- 
tas akvamarinais ir nusėtas kriauklių purpuro dė- 
mėmis. Visas žemiškojo rojaus dangus — vaisiais ap- 
kibęs medis, raudoni žalčio Žvynai ir liepsnojantis 
angelo kalavijas - slypėjo tamsiai mėlyname ąsoty- 
je, panašiame į milžinišką žydrą pietų gėlės taurę. 
O slėpiningoji Lilita supylė visą dausų rojaus dan- 

gų į paskutinį ąsotį: violetinį ir griežtą kaip vysku- 
po mantija. 

Tie, kurie viso to nežinojo, regėjo tik septynis 
senus išblukusius ąsočius ant išsipūtusios Židinio 
kaktos. Tačiau Maržolena žinojo teisybę iš tėvo pa- 
sakojimų. Žiemą sėdėdama prie ugnies, mirgančioje 
degančių malkų ir žvakės šviesoje, ji nenuleisdavo 
akių nuo ąsočiuose slypinčių stebuklų, kol ateida- 
vo laikas miegoti. 

Tačiau duonos skrynia ir druskos dėželė ištuštė- 
j0, ir auklė ėmė maldauti Maržolenos: 

— Eik už vyro, mano mieloji gėlele: motina manė 
tave išleisti už Žano. Ar nenorėtum už jo ištekėti? 
Ak Žolena, ak Žolena, kokia graži nuotaka būtum! 

— Maržolenos rūmų nuotaka turėdavo riterių, — 
atsakė svajotoja. — O aš turėsiu princą. 

— Princese Maržolena, - tarė auklė, - tekėk už 
Žano, tu padarysi jį princu. 

— Na jau ne, aukle, - atsakė svajotoja. - Verčiau 
verpsiu. Noriu pasipuošti suknelėmis ir deimantais 
dėl paties gražiausio karžygio. Nupirk kanapių, 
verpstukų ir nusvidintą verpstę. Netrukus mes tu- 
rėsime rūmus. Kol kas jie stovi juodoje Afrikos dy- 
kumoje. Juose gyvena burtininkas, paskendęs krau- 
jyje 1r nuoduose. Jis įberia keliautojams į vyną rudų 
miltelių ir paverčia juos gauruotais žvėrimis. Rū- 
mus apšviečia liepsnojantys deglai, o prie stalo pa- 

tarnauja negrai su aukso karūnomis. Mano princas 
nužudys burtininką, rūmai persikels į mūsų kaimą, 

— O Maržolena, tekėk už Žano! — tarė senoji 
auklė. 

Maržolena atsisėdo ir ėmė verpti. Ji kantriai su- 
kiojo verpstę, suko kanapių pluoštą ir vėl išsukda- 
vo. Verpstukai čia storėjo, čia plonėjo. Žanas at- 
sisėdo šalia ir ja grožėjosi. Tačiau jinai nekreipė į 
jį dėmesio. Juk septyni ąsočiai ant didžiulio židi- 
nio buvo sklidini svajonių. Kiaurą dieną ji tarėsi 
girdinti juos vaitojant ar dainuojant. Bet kai nu- 
stodavo verpusi, verpstukas nebedrebėdavo už 
ąsočius ir verpstė nebeskolindavo jiems savo 
garsų. 

— O Maržolena, tekėk už Žano, - kartojo kas va- 
karą senoji auklė. 

Tačiau vidury nakties svajotoja atsikeldavo iš Io- 
vos. Kaip Mardžana ji mėtydavo į ąsočių šonus smil- 
teles, norėdama išbudinti juose slypinčias paslaptis. 
Bet plėšikas toliau miegodavo, brangieji vaisiai ne- 
žvangėdavo, ji negirdėdavo nei gurgždant auksingo- 
jo smėlio, nei šlamant suknelių šilko, o Saliamono 
antspaudas toliau sunkiai slėgė įkalintą princą. 

Maržolena viena po kitos mėtė smilteles. Septy- 
nis kartus jos cingtelėjo į kietą ąsočių molį, septy- 
nis kartus vėl stojo tyla. 

— O Maržolena, tekėk už Žano, - kartojo kas va- 
karą senoji auklė. 


Tada Maržolena pradėjo raukytis vos išvydusi 
Žaną, ir Žanas daugiau nebeateidavo. O senąją auk- 
lę vieną rytą ji rado mirusią su šypsena lūpose. Mar- 
žolena apsivilko juodą suknelę, užsidėjo tamsų gob- 
tuvą ir toliau sau verpė. 

Kas naktį jinai atsikeldavo iš lovos ir kaip Mar- 
džana mėtydavo į ąsočių šonus smilteles, norėda- 
ma išbudinti juose slypinčias paslaptis. Bet svajo- 
nės miegojo kaip miegojusios. 


Maržolena paseno kantriai laukdama. Tačiau 
princas, įkalintas po karaliaus Saliamono antspau- 
du, žinoma, liko jaunas netgi išgyvenęs tūkstančius 
metų. Vieną naktį, šviečiant pilnačiai, svajotoja at- 
sikėlė kaip kokia žudikė ir pasiėmė plaktuką. Įšėlio 
pagauta, ji sudaužė šešis ąsočius, ir šaltas prakaitas 
išmušė jos kaktą. Indai pokštelėjo ir atsivėrė: jie bu- 
vo tušti. Jinai sudvejojo žvelgdama į ąsotį, kur Lili- 
ta buvo supylusi violetinį rojų; paskui nužudė jį kaip 
ir kitus. Tarp šukių išriedėjo sudžiūvusi pilkšva Je- 
richo rožė. Kai Maržolena pamėgino ją praskleisti, 
rožė subyrėjo į dulkes. 

Laimingoji 


Cisė surietė kojas mažoje lovoje ir priglaudė au- 
sį prie sienos. Langas blyškiai švietė. Siena virpėjo 
ir, regis, miegojo dusulingai alsuodama. Ant kė- 
dės išsipūtęs gulėjo baltas sijonėlis ir karojo dvi 
kojinės, panašios į minkštas ir tuščias juodas blauz- 
das. Suknelė, paslaptingai prigludusi prie sienos, 
tarytum stengėsi užsiropšti iki lubų. Parketo len- 
telės tyliai dejavo naktyje. Vandens ąsotis buvo pa- 
našus į baltą rupūžę, tupinčią dubenyje ir ryjančią 
tamsą. 

— Aš esu labai nelaiminga, - pasakė Cisė. Ir pra- 
virko įsikniaubusi į patalą. Siena dar giliau atsidu- 
so, bet juodosios kojos nė nekrustelėjo, suknelė to- 
liau ropštėsi aukštyn, o tupinti balta rupūžė neuž- 
čiaupė savo drėgno snukio. 


Cisė pridūrė: 
— Visi ant manęs pyksta, visi čionai myli tik ma- 
no seseris ir leido man eiti gulti per vakarienę, 

todėl aš išeisiu, taip, taip, iškeliausiu labai toli. 
Juk aš, aišku, esu Pelenė. Bet aš joms parodysiu. 
Turėsiu princą, 0 jos nieko neturės, nieko nič- 
nieko. Atvažiuosiu gražia karieta su savo princu, 
va taip. Jeigu jos tada jau bus geros, aš joms do- 
vanosiu. Vargšė Pelenė! Pamatysit, kad jinai ge- 
resnė už jus. 

Maža jos širdutė dar labiau pritvinko, kol ji mo- 
vėsi kojines ir juosėsi sijonėlį. Tuščia kėdė liko vie- 
na vidury kambario. 

Cisė patyliukais nusileido į virtuvę ir vėl pravir- 
ko atsiklaupusi prie Židinio ir panėrusi rankas į pe- 
lenus. 

Už nugaros kažkas burzgė lyg verpėjos ratelis, ir 
ji atsisuko. Šiltas plaukuotas kūnelis prigludo prie 
jos kojų. 

— Aš neturiu krikšto mamos, - tarė Cisė, - bet 
turiu katiną, ar ne? 

Ji ištiesė pirštus, ir katinas lėtai perbraukė per 
juos liežuviu, lyg kokia šilta trintuvėle. 

— Eime, - tarė Cisė. 

Ji pastūmė duris, vedančias į sodą, ir plūstelėjo 
gaivaus oro banga. Žalsva dėmė tamsavo pievelė- 
je; didžiulis sikomoras virpėjo vėjyje, o žvaigždės, 
regis, kabėjo tarp jo šakų. Daržas toliau nuo me- 
džių buvo šviesus, ir jame spindėjo melionų var- 
peliai. 

Cisė prisiskynė dvi puokštes ilgų žolių, ir jos švel- 
niai ją kuteno. Ji lakstė tarp varpelių, kur tarpais 
blykčiojo maži žiburėliai. 

— Aš neturiu krikšto mamos. Ar tu moki padary- 
ti karietą, katinėli? — paklausė ji. 

Gyvulėlis nusižiovavo, pakėlęs snukutį į dangų, 
kuriame plaukė pilki debesys. 

— Aš dar neturiu princo, - tarė Cisė. - Kada jis 
pasirodys? 

Atsisėdusi prie didelio violetinio dagio, ji pažvel- 
gė į daržo gyvatvorę. Paskui nusitraukė vieną bate- 
lį 17 atsivėdėjusi sviedė jį viršum serbentų. Batelis 
nukrito ant vieškelio. 

Cisė paglostė katiną ir pasakė: 

— Klausyk, katinėli. Jei princas neatneš mano ba- 
telio, nupirksiu tau batus ir mudu keliausim jo ieš- 
koti. Tai labai gražus jaunuolis. Jis apsirengęs Ža- 
liais drabužiais, kurie tviska deimantais. Jis mane 
labai myli, nors niekados nėra matęs. Tu nepavy- 
duliausi. Mes visi trys gyvensim kartu. Aš būsiu lai- 
mingesnė už Pelenę, nes buvau nelaimingesnė. Pe- 
lenė kas vakarą eidavo į pokylį ir gaudavo prašmat- 
nių suknelių. O aš turiu tik tave, mano mielas kati- 
nėli. 

Ji pabučiavo drėgną aksominį snukutį. Katinas 
tyliai miauktelėjo ir persibraukė letenėle ausį. Pas- 
kui ėmė praustis ir murkti. 

Cisė prisirinko žalių serbentų. 

— Vienas man, vienas mano princui, vienas tau. 
Vienas mano princui, vienas tau, vienas man. Vie- 
nas tau, vienas man, vienas mano princui. Va kaip 
mes gyvensim. Viską dalinsimės trise ir neturėsim 
negerų seserų. 


Dangų aptraukė pilki debesys. Blyški juosta kilo 
rytų link. Medžiai skendo melsvoje prietemoje. 
Ūmai ledinio vėjo gūsis ėmė plakti Cisės sijoną. Visą 
gamtą nupurtė šiurpas. Violetinis dagys keliskart 
palinko prie žemės. Katinas išrietė nugarą ir visas 
pasišiaušė. 

Cisė išgirdo tolumoje ant kelio girgždant ratus. 

Neryškus žaibas perbėgo palei linguojančias me- 
džių viršūnes ir namelio stogą. 

Paskui ratai subildėjo jau arčiau. Buvo girdėti 
arklių Žvengimas ir neaiškus žmonių balsų murme- 
Sys. 

— Paklausyk, katinėli, - tarė Cisė. - Paklausyk. 
Štai atvažiuoja didelė karieta. Tai mano princo ka- 
rieta. Greičiau, greičiau: jis mane pašauks. 

Sidabriškas rudas batukas perskrido serbentų 
krūmus ir nukrito tarp varpelių. 

Cisė pribėgo prie karklinio užtvaro ir jį atidarė. 

Ilgas tamsus vežimas sunkiai įriedėjo į kiemą. 
Raudonas spindulys apšvietė trikampę vežėjo skry- 

bėlę. Du juodi vyrai ėjo abipus arklių. Vežimo už- 
pakalinė dalis buvo žema ir pailga kaip karstas. Ry- 
to vėjelis atnešė prėską kvapą. 

Tačiau Cisė nieko nesuprato. Jinai regėjo tik vie- 
na: atvažiavo nuostabioji karieta. Princo vežėjas bu- 
vo pasipuošęs auksine skrybėle. Sunki skrynia bu- 
vo prikrauta vestuvinių brangenybių. O baisus, vis- 
ką užgožiantis kvapas supo ją it karališkos valdžios 
ženklas. 

Cisė ištiesė rankas ir sušuko: 

— Prince, išsivežkit mane, išsivežkit mane iš čia! 

Nejautrioji 


Princesė Morgana nieko nemylėjo. Jinai buvo 
šalta ir tyra, gyveno tarp gėlių ir veidrodžių. Prisi- 
kaišiodavo į plaukus raudonų rožių ir žiūrėdavo į 
save. Ji nematydavo jokios kitos merginos nei jo- 
kio jaunuolio, nes žavėdavosi savo atspindžiu jų aky- 
se. Nepažinojo ji nei žiaurumo, nei geidulingumo. 
Juodi plaukai supo jos veidą kaip neskubrios ban- 
gos. Ji troško mylėti save pačią, tačiau jos atspin- 
dys veidrodžiuose dvelkdavo ramiu ir tolimu šal- 
čiu, atspindys tvenkiniuose būdavo niūrus ir blyš- 
kus, o atspindys upėse virpėdavo nenustigdamas vie- 
toje. 

Princesė Morgana perskaitė knygose istoriją apie 
Snieguolės veidrodį, mokėjusį kalbėti ir paskelbusį 
jai mirties nuosprendį, perskaitė pasaką apie Ilzės 
veidrodį, iš kurio išėjo antroji Ilzė ir nužudė Ilzę, ir 
nuotykius apie Mileto miesto naktinį veidrodį, per 
kurį miletietės pasikardavo vidury nakties. Ji buvo 
mačiusi slėpiningą paveikslą, kur sužadėtinis, išsi- 

traukęs kalaviją, užstoja savo sužadėtinę, nes jie su- 
sitiko patys save vakaro rūke ir antrininkai grasino 
jiems mirtimi. Tačiau jinai nebijojo savo atvaizdo, 
nes visada regėdavo save ne žiaurią ir geidulingą, o 
greičiau tyrą ir blausią, lyg šydu prisidengusią. Nu- 
svidintos žalsvo aukso plokštės, sunkūs gyvsidabrio 
sluoksniai nerodė Morganai tikrosios Morganos. 

Jos šalies žyniai buvo geomantai ir ugnies gar- 
bintojai. Jie pribėrė smėlio į keturkampę dėžę ir 
nubraižė jame linijas; paskaičiavo su savo perga- 
mentiniais talismanais, padarė juodą veidrodį, su- 
maišę vandenį su suodžiais. O vakare Morgana nuė- 
jo pas juos ir įmetė ugnin tris aukos pyragus. „Štai“, - 
tarė geomantas ir parodė juodą vandens veidrodį. 
Morgana pažvelgė į jį: iš pradžių veidrodžio pavir- 
šiumi nuplaukė šviesūs garai, paskui spalvotas ra- 
tas sukunkuliavo, ir pagaliau iškilo lėtai judantis 
vaizdas. Tai buvo baltas kubinis namas pailgais lan- 
gais, ir po trečiuoju langu kabėjo didelis bronzos 
žiedas. O visą namą supo pilkas smėlis. „Tai vieta, — 
tarė geomantas, - kur yra tikrasis veidrodis. Tačiau 
mūsų mokslas negali nustatyti tos vietos ir nieko 
apie ją paaiškinti“. 

Morgana pasilenkė ir įmetė ugnin dar tris aukos 
pyragus. Tačiau vaizdas sumirgėjo ir ėme blėsti; bal- 
tasis namas prasmego, ir Morgana bergždžiai spok- 
sojo į juodąjį veidrodį. 

Rytojaus dieną Morgana nusprendė leistis į ke- 
lionę. Jai pasirodė pažįstama tamsi smėlio spalva, 
ir ji pasuko vakarų pusėn. Tėvas davė jai puikią vilks- 
tinę mulų su sidabro varpeliais, ir jinai keliavo neš- 
tuvuose, kurių sienos buvo iš brangių veidrodžių. 

Ji perėjo Persiją, tyrinėdama nuošalias užeigas, 
tiek stovinčias prie šulinių, kur praeina būriai ke- 
liautojų, tiek blogo garso namus, kur moterys dai- 
nuoja naktimis ir muša metalo būgnelius. 

Persijos karalystės pakraštyje ji regėjo daugybę 
baltų kubinių namų pailgais langais, tačiau nė ant 
vieno nekabėjo bronzos žiedas. Žmonės jai pasa- 
kė, kad žiedas tikriausiai yra vakaruose, krikščio- 
niškoje Sirijoje. 

Morgana keliavo lėkštais upės krantais. Ši upė 
juosė drėgnų lygumų, apaugusių saldymedžių miš- 
kais, kraštą. Ten stovėjo pilys, iškaltos iš vieno siauro 
akmens, stūksančio ant pačios kalno smailės; ant 
vilkstinės kelio saulės atokaitoje sėdėjo moterys, ap- 
sivyniojusios kaktas rausvų ašutų virvėmis. Čia gy- 
vena žmonės, auginantys arklius ir nešiojantys ietis 
sidabro antgaliais. 

O toliau iškilęs laukinis kalnas, kur gyvena plė- 
šikai, geriantys kvietinę degtinę savo dievybių gar- 
bei. Jie garbina žalius keisto pavidalo akmenis ir 
ištvirkauja tarp degančių krūmų ratų. Morgana jais 
pasibaisėjo. 

O dar toliau yra požeminis miestas. Juodaodžius 
jo gyventojus dievai aplanko tik per miegą. Jie 
kramto kanapės pluoštą ir balinasi veidus kreidos 
milteliais. O tie, kurie apsvaigsta nuo kanapių, nak- 
tį perpjauna miegantiesiems kaklą, kad pasiųstų 
juos pas nakties dievybes. Morgana jais pasibai- 
sėjo. 

O dar toliau driekiasi pilko smėlio dykuma, kur 
augalai ir akmenys panašūs į smėlį. Prie šios dyku- 
mos Morgana ir rado užeigą su bronzos žiedu. 

Liepusi sustoti, ji išlipo iš neštuvų, ir mulų va- 
rovai iškinkė mulus. Tai buvo senovinis namas, be 
skiedinio pastatytas iš akmens luitų, jau išbalintų 
saulės. Tačiau užeigos šeimininkas nieko negalė- 
jo Morganai pasakyti apie veidrodį: jisai apie jį ne- 
žinojo. 

Vakare, kai jie pavalgė plonų paplotėlių, šeimi- 
ninkas papasakojo Morganai, kad šiame name su 
žiedu senais laikais gyveno žiauri karalienė. Bet ji 
buvo nubausta už savo žiaurumą. Mat įsakė nukirsti 
galvą vienuoliui, kuris gyveno kaip atsiskyrėlis tarp 
plačių smėlynų ir, kalbėdamas gerus žodžius, mau- 
dydavo keliautojus upės vandenyje. Nedaug laiko 
praėjus nuo šito įvykio, karalienė pražuvo su visa 
savo gimine. O karalienės kambarys buvo užmūry- 
tas jos name. Užeigos šeimininkas parodė Morga- 
nai duris, užaklintas akmenimis. 

Paskui keliautojai, apsistoję užeigoje, sugulė mie- 
goti: vieni keturkampėse menėse, kiti pastogėje. Ta- 
čiau vidury nakties Morgana pakėlė savo mulų va- 
rovus ir liepė išgriauti užmūrytas duris. O paskui 
įėjo pro angą, nešina geležiniu žibintu. 

Morganos žmonės išgirdo klyksmą ir puolė pas- 
kui princesę. Jinai klūpojo vidury užmūrytojo kam- 
bario priešais vario dubenį, sklidiną kraujo, ir Žiū- 
rėjo į jį degančiu žvilgsniu. Užeigos šeimininkas ne- 
teko žado: juk kraujas uždarytame kambaryje neiš- 
džiūvo nuo to laiko, kai žiaurioji karalienė paguldė 
į dubenį nukirstą galvą. 


Niekas nežino, ką princesė Morgana išvydo krau- 
jo veidrodyje. Tačiau pakeliui į namus jos mulų va- 
rovai buvo vienas po kito rasti nužudyti. Kas naktį 
vienas iš jų įsmukdavo į jos neštuvus, o rytą gulėda- 
vo negyvas, atsukęs papilkėjusį veidą dangun. Prin- 
cesė Morgana buvo praminta Raudonąja ir garsėjo 
kaip baisi pasileidėlė ir žiauri vyrų žudikė. 

Paaukotoji 


Lilė 1 Nana tarnavo viename ūkyje. Vasarą jos 
brendusiuose kviečiuose, o žiemą, kai būdavo šalta 
ir ledokšniai kabėdavo ant langų, Lilė miegodavo 
kartu su Nana. Susigūžusios po antklodėmis, jos 
klausydavosi, kaip švilpia vėjas. Jų kišenėse visada 
būdavo sidabro monetų, o plono audinio krūtinė- 
les puošdavo vyšniniai kaspinai; abi buvo baltapū- 
kės ir pašaipūnės. Kas vakarą jos pastatydavo prie 
židinio kubilą skaidraus šalto vandens; rytą iššoku- 
sios iš lovos, kaip pačios pasakojo, rasdavo ten si- 
dabro monetų ir žvangindavo jas delne. Monetų į 
vandenį įmesdavo kubile išsimaudę elfai. Tačiau nei 
Nana, nei Lilė, nei niekas kitas nebuvo matę elfų, 
tik pasakos ir baladės pasakojo apie šiuos išdyku- 
sius juodus padarėlius riestomis uodegomis. 

Vieną naktį Nana užmiršo prisemti vandens; be 
to, buvo gruodis ir aprūdijusią šulinio grandinę ap- 
traukė ledas. Ji miegojo apsikabinusi Lilę, bet stai- 

ga kažkas keliskart įgnybo jai į rankas ir blauzdas ir 
skaudžiai timptelėjo už plaukų. Ji prabudo ir pra- 
virko: „Rytoj aš būsiu visa nusėta mėlynėmis!“ Ir 
pasakė Lilei: „Apkabink mane, kuo stipriau apka- 
bink: aš nepripyliau į kubilą skaidraus šalto vandens, 
bet nelipsiu 1š lovos, nors čia sulėktų visi Devonšy- 
ro elfai“. Tada geraširdė mažoji Lilė ją pabučiavo, 
atsikėlė, prisėmė vandens ir pastatė kubilą prie Ži- 
dinio. Kai ji vėl atsigulė į lovą, Nana jau miegojo. 


Tą naktį mažąją Lilę aplankė keistas sapnas. Ji 
sapnavo karalienę žalių lapų drabužiais, su karūna 
ant galvos, kuri priėjo prie jos lovos, palietė ją ir 
pasakė: „Aš esu karalienė Mandoziana. Lile, ateik 
pas mane“. O paskui pridūrė: „Mano sostas stovi 
smaragdų pievoje, o kelias, vedantis pas mane, yra 
trijų spalvų: geltonos, mėlynos ir žalios“. Ir vėl pa- 
kartojo: „Aš esu karalienė Mandoziana. Lile, ateik 
pas mane“. 

Paskui Lilė įsikniaubė į juodą nakties pagalvę ir 
daugiau nieko neregėjo. O rytą, kai užgiedojo gai- 
dys, Nana nepajėgė atsikelti ir gailiai vaitojo, nes 
abi jos kojos pasidarė nejautrios ir ji nebegalėjo jų 
pajudinti. Dieną atėjo gydytojai ir ilgai taręsi nu- 
sprendė, kad jinai niekados nebegalės vaikščioti ir 
turės gulėti lovoje. Vargšė Nana pasikūkčiodama 
raudojo, kad niekad nesusiras vyro. 

Lilė labai jos gailėjo. Lupdama žieminius obuo- 
lius, tvarkydama šliandros vaisius, mušdama svies- 
tą, šluostydama išrūgas paraudusiom rankom, ji be 
paliovos galvojo, kaip būtų galima išgydyti vargšę 
Naną. Ji jau buvo užmiršusi savo sapną, kai vieną 
vakarą, smarkiai sningant ir visiems geriant šiltą alų 
su skrebučiais, į duris pabeldė senas baladžių par- 
davėjas. Visos merginos jį apspito, nes jis turėjo 
pirštinių, meilės dainų, kaspinų, olandiškų drobių, 
keliaraiščių, segtukų ir auksinių kykų. 

— Štai liūdna istorija, — tarė jis, - apie palūki- 
ninko žmoną, kuri per dvylika mėnesių išsipūtė 
kaip pinigų maišas, pagauta keisto noro valgyti 
troškintas gyvačių galvas ir ant anglių keptas ru- 
pūžes. 

Štai baladė apie didžiulę žuvį, kuri atplaukė prie 
kranto balandžio keturioliktą, išlipo iš vandens - ji 
buvo daugiau kaip keturiasdešimties sieksnių ilgio 
ir išvėmė penkis saikus vestuvinių žiedų, pažaliavu- 
sių nuo jūros vandens. 

Štai daina apie tris piktas karaliaus dukteris — 
viena iš jų išpylė taurę kraujo ant savo tėvo galvos. 

"Turėjau ašir karalienės Mandozianos nuotykius, 
bet ties kelio posūkiu šelmis vėjas išplėšė man iš 
rankų paskutinį lapą. 

Tada Lilė iškart prisiminė savo sapną ir tai, kad 
karalienė Mandoziana liepė pas ją ateiti. 

Sulaukusi nakties, Lilė tyliai pabučiavo Naną, 
apsiavė naujus batelius ir viena leidosi į kelią. Se- 
nasis baladžių pardavėjas jau buvo išnykęs, o la- 
pas su karalienės Mandozianos nuotykiais buvo 
nuskridęs taip toli, kad Lilė negalėjo jo rasti; taigi 
ji nežinojo nei kas yra toji karalienė, nei kur jos 
ieškoti. 

Niekas negalėjo jai to pasakyti, nors pakeliui 
ji klausinėjo senus artojus, kurie jau iš tolo žvelg- 
davo į ją, prisidengę akis delnu, ir jaunas nėščias 
moteris, tingiai šnekučiuojančias prie savo namų 
durų, ir priėjusius jos pakalbinti vaikus - ji pa- 
lenkdavo jiems už gyvatvorių augančių šilkmedžių 
šakas. Vieni sakydavo: „Karalienių nebėra“, kiti: 
„Pas mus nėra karalienių, jos gyveno senais lai- 
kais“, treti: „Ar tai gražios mergaitės vardas?“ 
Blogi vaikai nuvesdavo Lilę prie vieno iš tų na- 
mų, kurie dieną būna uždaryti, o naktį atidaromi 
ir ryškiai apšviečiami. Jie dievagodavosi, kad ka- 
ralienė Mandoziana svečiuojasi čia, apsirengusi 
terų. 

Tačiau Lilė žinojo, kad tikroji karalienė Man- 
doziana vilki žaliais, o ne raudonais drabužiais 1r 
kad jos sostą galima prieiti trijų spalvų keliu. Taigi 
ji suprasdavo, jog pikti vaikai meluoja. Tačiau ke- 
liavo labai ilgai. Visa jos gyvenimo vasara prabėgo, 

kol ji tipeno per baltas dulkes, klampojo per gilų 
išvažinėto kelio purvą, lydima keleivinių karietų, o 
kartais vakare, dangui nusidažius rausvai, ją pasi- 
vydavo dideli vežimai, prikrauti javų pėdų, kuriuo- 
se linguodavo keli blizgantys dalgiai. Tačiau niekas 
nieko negalėjo jai pasakyti apie karalienę Mando- 
zianą. 

Kad neužmirštų tokio sunkaus vardo, ji sumez- 
gė tris mazgelius savo keliaraištyje. Vieną vidurdie- 
nį, jau toli nukeliavusi saulėtekio pusėn, ji įsuko į 
vingiuotą geltoną kelią, einantį palei mėlyną kana- 
14. Kanalas buvo Žemiau kelio, ir juos skyrė žalio 
šlaito ruožas. Tai čia, tai ten augo krūmynai, ir, kiek 
siekė akis, buvo matyti tik pelkės ir žaliuojančios 
paūksmės. Tarp pelkių lopų kilo nedidelių trobelių 
kūgiai, o ilgas kelias grimzdo tiesiai į kruvinus dan- 
gaus debesis. 

Čia ji sutiko mažą berniuką keistom įkypom 
akim, tempiantį kanalu sunkią valtį. Jinai norėjo pa- 
klausti, ar jis nematė karalienės, bet su siaubu pa- 
matė, kad užmiršo jos vardą. Ji sušuko, apsiverkė ir 
apčiupinėjo savo keliaraištį — viskas veltui. Paskui 
dar garsiau sušuko išvydusi, kad eina trijų spalvų 
keliu, susidedančiu iš geltonų dulkių, mėlyno ka- 
nalo ir žalio šlaito. Ji vėl palietė tris sumegztus maz- 
gelius ant keliaraiščio ir ėmė raudoti. O mažasis ber- 
niukas, pamanęs, kad jai kažką skauda, bet nesu- 

prasdamas, dėl ko ji kenčia, nuskynė kažkokią men- 
ką žolelę, augančią prie geltonojo kelio, įspraudė 
jai į delną ir pasakė: 

— Tai mandoziana. Ji gydo. 


Štai kaip Lilė surado savo karalienę žalių lapų 
drabužiais. 

Ji prispaudė žolelę prie krūtinės ir nieko nelauk- 
dama pasuko atgal. Tačiau kelias namo buvo dar 
ilgesnis ir sunkesnis, nes Lilė jau buvo nusivariusi 
nuo kojų. Jai regėjos, kad keliauja metų metus. Bet 
džiaugėsi žinodama, kad išgydys vargšę Naną. 

Ji perplaukė jūrą, kurioje šėlo milžiniškos ban- 
gos. Ir pagaliau parkeliavo į Devoną, nešdamasi žo- 
lelę užantyje. Iš pradžių nepažino senųjų medžių, 
1r visi gyvuliai jai atrodė pasikeitę. O didžiojoje so- 
dybos menėje ji išvydo seną moterį, apsuptą vaikų. 
Pribėgusi tekina paklausė, kur rasti Naną. Senė nu- 
stebusi pažvelgė į Lilę ir pasakė: 

— Nana jau seniai 1š čia išvažiavo ir ištekėjo. 

— Ji pasveiko? — nudžiugusi paklausė Lilė. 

— Taip, žinoma, pasveiko, - atsakė senė. - O tu, 
vargšele, ar kartais nebūsi Lilė? 

— Taip, - atsakė Lilė, - bet kiek man dabar turė- 
tų būti metų? 

— Penkiasdešimt, ar ne, močiute? —- sušuko vai- 
kai. - Juk jinai ne tokia sena kaip tu. 

O kai Lilė pavargusi nusišypsojo, nuo stipraus 
mandozianos kvapo ją suėmė alpulys ir ji numirė 
saulės atokaitoje. Taip karalienė Mandoziana, ku- 
rios Lilė keliavo ieškoti, išsivedė ją į savo rūmus. 


III 
MONELĖ 


Apie jos pasirodymą 


Neturiu supratimo, kaip per lietaus miglas nusi- 
gavau ligi keisto prekystalio, išnirusio naktyje. Ne- 
žinau, kokiame tai buvo mieste ir kuriais metais: 
prisimenu tik tai, kad tada be atvangos lijo lietūs, 
lyg dangus būtų prakiuręs. 

Gerai prisimenu ir tai, kad tuo metu Žmonės su- 
sidūrė keliuose su klajojančiais vaikais, kurie nesu- 
tiko augti. Septynerių metų mergytės atsiklaupu- 
sios maldavo, kad jų amžius liktų toks, koks yra, ir 
net paauglystė atrodė joms pragaištinga. Po lietum 
plūstančiu dangumi traukė procesijos, ir maži balkš- 
vi šešėliai, mažai tepraveriantys burnas, drąsino vai- 
kus. Nieko kito jos netroško, tik amžino nežinoji- 
mo. Jos geidavo atsidėti amžiniems žaidimams. 
Joms kėlė neviltį gyvenimo darbas. Viskas joms bu- 
vo praeitis. 

Vieną 1š šių niūrių dienų, kai dangus buvo tarsi 
prakiuręs, pastebėjau silpnas mirksinčias švieseles — 
jaunutės lempų pardavėjos Žibintus. 

Palindau po stogeliu, ir kai pasilenkiau, lietaus 
vanduo ėmė varvėti man ant pakaušio. 

Aš jos paklausiau: 

— Ką gi čia parduodate, mažoji prekiautoja, to- 
kiom liūdnom lietingom dienom? 

— Lempas, - atsakė ji, - tiktai degančias lempas. 

— Bet kokios čia degančios lempos, didumo su- 
lig mažuoju piršteliu, kurių liepsnelė menka kaip 
smeigtuko galvutė? 

— Tai yra, - paaiškino ji, - šio tamsaus metų lai- 
ko lempos. O kitados tai buvo lėlių lempos. Tačiau 
vaikai nebenori augti. Štai kodėl aš pardavinėju šias 
mažas lempeles, menkai nušviečiančias lietaus mig- 
las. 

— Vadinasi, jūs gyvenate, - paklausiau mažosios 
pardavėjos juodais drabužiais, — iš tų pinigų, ku- 
riuos sumoka vaikai už jūsų lempas? 

— Taip, - nuoširdžiai atsakė ji. - Bet uždirbu la- 
bai nedaug. Nelemtasis lietus dažnai užgesina ma- 
no lempeles kaip tik tada, kai ištiesiu ranką jas pa- 
duoti. O kai lempelės užgęsta, vaikai jų nebenori. 
Niekas nebegali jų iš naujo uždegti. Žinau, kitų jau 
neberasiu. Ir kai šios bus parduotos, liksime lietaus 
miglose. 

— Vadinasi, tai vienintelė šviesa šiuo niūriu metų 
laiku. Bet kaip įmanoma tokia menka lempele nu- 
šviesti lietingas tamsybes? 

— Lietus dažnai jas užgesina, — tarė ji, — ir jos 
niekam nebetinka nei laukuose, nei gatvėse. Tačiau 
reikia užsidaryti namuose. Vaikai pridengia lem- 
peles delnais ir kiekvienas užsidaro su savo lempa 
ir veidrodžiu. Jos pakanka, kad jie matytų savo at- 
spindį veidrodyje. 

Valandėlę žvelgiau į mažulytes virpančias lieps- 
neles. 

— Deja, mažoji prekiautoja, - pasakiau, - tai liūd- 
na šviesa, ir atvaizdai veidrodyje tikriausiai taip pat 
liūdni. 

— Jie ne tokie jau liūdni, - atsakė mergaitė juo- 
dais drabužiais, purtydama galvą, - tol, kol ne- 
auga. Tačiau lempelės, kurias pardavinėju, nėra 
amžinos. Jų liepsnos pamažu blėsta, tarytum niū- 
rus lietus jas slėgtų. O kai mano lempelės užgęs- 
ta, vaikai nebemato šviesos veidrodyje ir puola 
neviltin. Juos pagauna baimė, jog nežinos valan- 
dos, kada pradės augti. Štai kodėl jie aimanuo- 
dami išbėga į naktį. Tačiau man leidžiama kiek- 
vienam vaikui parduoti tik po vieną lempą. Jeigu 
jie mėgina nusipirkti antrąją, ji užgęsta jų ran- 
kose. 

Pasilenkiau dar arčiau prie mažosios pardavėjos 
ir norėjau paimti vieną iš jos lempų. 

— Šiukštu jų nelieskit! - sušuko ji. - Jūs jau išau- 
gote iš to amžiaus, kuriame dega mano lempos. Jos 

skirtos tik lėlėms arba vaikams. Argi neturite savo 
namuose suaugusių žmonių lempos? 

- Deja! - pasakiau. - Šiomis lietingomis dieno- 
mis, kai tvyro lietaus miglos, šiuo niūriu metu, ko- 
kio dar niekados nebuvo, dega tik jūsų vaikiškos 
lempos. Be to, aš taip pat norėčiau dar kartą Žvilg- 
telėti į veidrodžio šviesą. 

— Eime, - tarė mergaitė, - mudu pažiūrėsim 
kartu. 

Siaurais sutrūnijusiais laiptais ji nusivedė mane 
į paprastą medinį kambarį, kur ant sienos spindėjo 
veidrodis. 

— Tyliau! - tarė ji. - Tuoj aš jums parodysiu. Ma- 
no pačios lempa šviesesnė ir stipresnė už kitas, to- 
dėl aš nesijaučiu pati vargšiausia šiose lietingose 
tamsybėse. - Ir mergaitė pakėlė savo lempelę prie 
veidrodžio. 

Tada jame pasirodė blyškus atspindys, kur vieną 
po kitos išvydau pažįstamas istorijas. Tačiau mažo- 
ji lempa melavo, melavo, melavo. Mačiau, kaip 
plunksnelė ant Kordelijos lūpų sujudėjo, kaip ji nu- 
sišypsojo ir pradėjo sveikti; su savo senu tėvu ji gy- 
veno didžiuliame narvelyje kaip paukštis ir bučiavo 
žilą jo barzdą. Mačiau Ofeliją žaidžiant prie skaid- 
raus tvenkinio vandens ir apkabinant Hamletą šla- 
piomis rankomis, apraizgytomis žibučių girliando- 
mis. Mačiau Dezdemoną pabudus iš miego ir vaikš- 

čiojant po gluosniais. Mačiau, kaip princesė Male- 
na atitraukia rankas nuo senojo karaliaus akių, kaip 
ji juokiasi ir šoka. Mačiau išsivadavusią Melisandą, 
besigrožinčią savim šaltinyje. 

Ir sušukau: 

— Melagė lempelė! 

— Cit! - tarė mažoji lempų pardavėja ir uždengė 
delnu man burną. - Tylėkit! Argi jums neužtenka 
šio niūraus lietaus? 


Tada nuleidau galvą ir išėjau į lietingą naktį ne- 
pažįstamame mieste. 

Apie jos gyvenimą 


Nežinau, kur Monelė paėmė mane už rankos. 
Bet, manau, tai buvo vieną rudens vakarą, kai lie- 
tus jau būna šaltas. 

— Ateik su mumis pažaisti, - pakvietė ji mane. 

Monelė nešėsi pilną prijuostę senų lėlių ir bad- 
mintono kamuoliukų su suglamžytom plunksnom 
ir išblukusiais kaspinais. 

Jos veidas buvo išblyškęs, o akys juokėsi. 

— Ateik pažaisti, - tarė ji. - Mes nebedirbam, mes 
žaidžiam. 

Buvo vėjuota ir purvina. Grindinys blizgėjo. 
Nuo krautuvės stogelių lašas po lašo varvėjo van- 
duo. Ant bakalėjos parduotuvių slenksčių nuo šal- 
čio drebėjo merginos. Uždegtos žvakės atrodė rau- 
donos. 

Tačiau Monelė išsitraukė iš kišenės švino ant- 
pirštį, mažą alavinį kardą ir guminį kamuolį. 

— Viskas jiems, — pasakė ji. - Tai aš einu pirkti, 
ko reikia. 

— O kokiuose namuose jūs gyvenate, ką dirbate, 
iš kur gaunate pinigų, mažoji?.. 

— Monelė, - tarė mergaitė, spausdama man ran- 
ką. - Jie vadina mane Monele. Mūsų namai — tai 
namai, kur žaidžiama. Mes išginėm iš jų darbą, o 
pinigų, kurių dar turime, gavome pyragaičiams pirk- 
ti. Kasdien einu į gatvę ieškoti vaikų, papasakoju 
jiems apie mūsų namus ir juos parsivedu. Mes ge- 
rai pasislėpę, kad niekas mūsų nesurastų. Suaugu- 
S1€ji mus priverstų grįžti ir atimtų viską, ką turime. 
O mes norime būti visi kartu ir Žaisti. 

— O ką jūs žaidžiate, mažoji Monele? 

— Viską žaidžiame. Didesnieji pasidaro sau šau- 
tuvus ir pistoletus, mažesnieji Žaidžia su raketė- 
mis, šokinėja per virvutę, mėtosi kamuoliu. Vieni 
šoka ratelius susikibę už rankų, kiti piešia ant lan- 
gų gražius paveikslus, kurių niekas niekados ne- 
mato, ir pučia muilo burbulus, treti rengia savo 
lėles ir veda jas pasivaikščioti. O norėdami pra- 
juokinti pačius mažiausius, skaičiuojam ant jų pirš- 
telių. 


Namo, kur Monelė mane nusivedė, langai atro- 
dė užmūryti. Jis stovėjo nusisukęs nuo gatvės, ir Vi- 
sa šviesa sklido iš vidinio sodo. Jau tenai išgirdau 
laimingus balsus. 

Trys vaikai pripuolę ėmė šokinėti apie mus. 

— Monelė, Monelė! - šūkčiojo jie. - Monelė su- 
grįžo! 

Jie pasižiūrėjo į mane ir sušnibždėjo: 

— Koks jisai didelis! Ar jis žais su mumis, Mo- 
nele? 

Mergaitė atsakė: 

— Netrukus suaugusieji bus su mumis. Jie ateis 
pas mažus vaikus. Jie išmoks žaisti. Mes įkursime 
jiems klasę, bet mūsų klasėje niekas nedirbs. Ar jūs 
alkani? 

Visi vienu balsu sušuko: 

— Taip, taip, laikas virti pietus. 

Paskui jie sunešė mažus apskritus staliukus, le- 
lijos lapų dydžio servetėles, taures, gilumo sulig 
antpirščiais, ir lėkštes, panašias į riešutų kevalus. 
Valgis buvo šokolado ir cukraus kruopelės, 0 vy- 
no negalėjai įpilti į taures, nes baltų buteliukų, 
didumo sulig mažuoju pirštu, kakleliai buvo per 
siauri. 

Senovinė menė aukštomis lubomis buvo prista- 
tyta mažų alavinių žvakidžių, kuriose degė daugy- 
bė žalių ir rausvų žvakelių. Apskriti veidrodėliai ant 
sienų panėšėjo į veidrodžiais virtusias monetas. Lė- 
les atskirti nuo vaikų galėjai tiktai iš to, kad jos ne- 
judėjo. Lėlės sėdėjo krėsluose ir, pakėlusios ran- 
kas, šukavosi priešais mažus tualetinius staliukus ar- 
ba jau gulėjo mažose vario lovelėse po antklodė- 

mis, užtrauktomis joms iki pat smakro. O žemę den- 
gė žalios samanos, kokiomis paprastai išklojamos 
medinių avidžių grindys. 

Šie namai buvo panašūs į kalėjimą ar ligoninę. 
Tačiau tai buvo kalėjimas, į kurį uždaromi nekal- 
tieji, norint apsaugoti juos nuo kančių, ligoninė, kur 
gydomasi nuo gyvenimo darbo. Monelė čia buvo 
sargė ir slaugė. 


Mažoji Monelė žiūrėjo, kaip žaidžia vaikai. Ta- 
čiau ji buvo išblyškusi. Ko gero, alkana. 

— Iš kojūs gyvenate, Monele? - staiga paklausiau. 

Ji nuoširdžiai man atsakė: 

— Mes iš nieko negyvename. Mes nemokam to 
daryti. 

Ir jinai pradėjo juoktis. Tačiau atrodė labai nu- 
silpusi. 

Ji atsisėdo prie sergančio vaiko, gulinčio lovelė- 
je. Padavė jam vieną iš mažų baltų buteliukų ir ilgai 
sėdėjo palinkusi prie jo ir pravėrusi lūpas. 


Būrelis vaikų šoko ratelį ir dainavo skardžiais bal- 
sais. Monelė pakėlė ranką ir juos sudraudė: 

— Cit! 

Paskui tylutėliai pasakė jiems kelis žodelius: 

— Manau, kad sergu. Neikite toli, žaiskite šalia 
manęs. Rytoj kita mergaitė eis ieškoti gražių Žais- 

lų. Aš pasiliksiu su jumis. Mes tyliai linksminsimės. 
Cit! Neprieštaraukit! Vėliau Žžaisim gatvėse ir lau- 
kuose ir gausim valgyti visose krautuvėse. O kol kas 
suaugusieji mus priverstų gyventi, kaip gyvena visi 
kiti. Todėl reikia palaukti. Ką padarysi, bent jau bū- 
sime gerai prisižaidę. 

Ir dar Monelė pasakė: 

— Mylėkit mane. Aš jus visus myliu. 

Paskui jinai, regis, užmigo prie sergančio vaiko. 

Visi kiti vaikai Žiūrėjo į ją ištempę kaklus. 

Kažkoks drebantis balselis tyliai pratarė: „Mo- 
nelė mirė“. Paskui stojo gūdi tyla. 


Vaikai atsinešė prie lovos degančias žvakutes. 
Manydami, kad Monelė greičiausiai miega, jie išri- 
kiavo priešais ją, tarytum lėlei, šviesiai žalius me- 
delius, išdrožtus su smailiomis viršūnėmis, ir išdė- 
liojo tarp jų baltas medines aveles, kad jos į ją Žiū- 
rėtų. Tada visi susėdo ir laukė, kas bus. Po valandė- 
lės sergantis vaikas, pajutęs, kad Monelės skruos- 
tas atšalo, pradėjo verkti. 

Apie jos pabėgimą 


Vienas vaikas nuolatos žaisdavo su Monele. Tai 
buvo senais laikais, kai Monelė dar nebuvo išėjusi. 
Dieną jis nesiskirdavo su ja nė valandėlei, sėdėdavo 
šalia ir žvelgdavo į virpančias jos akis. Ji juokdavosi 
nei Iš šio, nei Iš t, ir jis juokdavosi nei iš Šio, nei iš to. 
Kai ji miegodavo, jos praviros lūpos tarytum kalbė- 
davo gerus žodžius. Kai ji pabusdavo, iškart imdavo 
šypsotis, nes žinodavo, kad jis tuojau ateis. 

Tai, ką juodu žaidė, nebuvo tikras žaidimas, nes 
Monelė turėjo dirbti. Tokia mažytė, jinai kiaurą 
dieną sėdėdavo už seno dulkino lango. Priešais 
stūksojo akla cemento siena, apšviesta liūdnos 
šiaurės šviesos. Tačiau Monelės pirščiukai lakstė 
baltiniais lyg tipendami baltos drobės takeliu, o 
smeigtukai, susmaigstyti į medžiagą, žymėjo kelio 
etapus. Sugniaužta dešinioji ranka tarytum maža 
karietaitė stūmėsi priekin palikdama užpakalyje 
siūlės provėžą, o adata, grieždama dantimis, kai- 
šiojo plieninį liežuvį čia panirdama, čia išplauk- 

dama paviršiun ir tempdama ilgą siūlą, pervertą 
per auksinę jos ąselę. Ir į kairiąją ranką buvo mie- 
la žiūrėti, nes ji švelniai glostė naują drobę, lygin- 
dama raukšles, lyg būtų patylomis taisiusi vėsų li- 
gonio patalą. 

Taigi vaikas žiūrėjo į Monelę ir tyliai džiaugėsi, 
nes jos darbas atrodė it žaidimas, o jinai kalbėjo 
jam paprastus žodžius, neturinčius didelės prasmės. 
Ji juokėsi šviečiant saulei, juokėsi lyjant lietui, juo- 
kėsi sningant. Jai patiko sušilti, sušlapti, sušalti. Jei 
ji turėdavo pinigų, juokdavosi galvodama, kad eis į 
šokius su nauja suknele. Jei būdavo be skatiko ki- 
šenėje, juokdavosi galvodama, kad visą savaitę val- 
gys sprangias pupeles. Turėdama pinigų stengda- 
vosi suteikti džiaugsmo kitiems vaikams, o kai jos 
sauja ištuštėdavo, susigūždavo ir pasislėpdavo savo 
alkyje ir skurde. 

Ją nuolatos supo vaikai, žvelgiantys į ją išplėsto- 
mis akimis. Bet jai, regis, mieliausias buvo vaikas, 
kuris dieną praleisdavo su ja valandų valandas. Ta- 
čiau ji iškeliavo ir paliko jį vieną. Nė kartelio neuž- 
siminė, kad iškeliaus, tik surimtėjo ir ilgėliau žiūrė- 
davo į jį. Be to, jis prisiminė, kad jinai paliovė my- 
lėjusi visa, kas ją supo: savo mažąjį krėslą, pieštus 
žvėris, kuriuos atnešdavo vaikai, visus savo žaislus 
ir drabužius. Prispaudusi pirštą prie lūpų, ji svajojo 
apie kažką kita. 

Ji iškeliavo vieną gruodžio vakarą, kai vaiko ne- 
buvo šalia. Nešdamasi rankoje mirgančią lempelę, 
neatsigręždama žengė į tamsą. Kai vaikas atėjo, jis 
dar spėjo pamatyti juodame skersgatvio gale blė- 
suojant mažą liepsnelę. Viso labo tiek. Jis niekados 
daugiau nebematė Monelės. 

Jis ilgai suko galvą, kodėl jinai iškeliavo nieko 
nepasakiusi. Jam regėjos, kad ji nenorėjo užsikrės- 
ti jo liūdesiu. Jis įtikino save, kad ji nuėjo pas kitus 
vaikus, kuriems jos reikėjo. Su savo mirkčiojančia 
lempele nuėjo jiems į pagalbą, nešdama linksmą ug- 
nelę, besijuokiančią naktyje. Galbūt tarėsi neturin- 
ti per daug mylėti jo, jo vieno, kad galėtų mylėti ir 
kitus nepažįstamus mažylius. Galbūt, kai adata su 
auksine ąsele nutempė karietaitę iki galo, iki pačio 
siūlės provėžos galo, Monelė pasijuto pavargusi nuo 
nebalintos drobės kelio, kuriuo tipeno jos pirštai. 
Žinoma, ji būtų norėjusi žaisti amžinai. Tačiau ir 
vaikas nežinojo amžino žaidimo paslapties. Galbūt 
ji užsigeidė pagaliau pamatyti, kas yra už senos ak- 
los sienos, kurios akys nuo amžių buvo užmūrytos 
cementu. Galimas daiktas, jinai grįš. Užuot pasa- 
kiusi: „Iki pasimatymo, lauk manęs, būk geras!“, 
kad jis, įtempęs ausį, nuolatos klausytųsi kiekvienų 
žingsnių koridoriuje ir kiekvieno rakto brakštelėji- 
mo spynoje, ji nieko nepasakė ir netikėtai grįžusi 
uždengs jam akis šiltais delniukais — taip, taip! - ir 

sušuks: „Kuku!“ kaip paukštelis, parlėkęs į savo 
lizdą. 

Vaikas prisiminė dieną, kai pirmąkart ją pama- 
tė visa purtoma juoko, ji straksėjo kaip trapi lieps- 
ninga baltuma. O jos akys buvo ežerai, kuriuose 
mintys raibuliavo nelyginant augalų šešėliai. Ji tie- 
siog ėmė ir pasirodė štai čia, ties gatvės posūkiu. 
Jos juoko pliūpsniai buvo panašūs į ilgai aidintį kriš- 
tolinės taurės skambesį. Buvo žiemos prietema, tvy- 
rojo rūkas. Šita krautuvė taip pat buvo atidaryta. 
"Toks pat vakaras, viskas aplinkui taip pat, tas pats 
užesys ausyse: tik metai kiti ir laukimas. Jis atsar- 
giai paėjo priekin. Viskas buvo panašu kaip pirmą- 
jį kartą, tačiau šįsyk vaikas jos laukė: ar to neužte- 
ko, kad jinai ateitų? Ir jis lyg elgeta ištiesė delną 
per miglą. 


Šį kartą Monelė neišniro iš nežinomybės. Jokia 
juoko bangelė nenuvilnijo rūku. Monelė buvo toli 
ir nebeprisiminė nei šio vakaro, nei metų. Kas ži- 
no? Galbūt ji naktį įsmuko į negyvenamą kamba- 
rėlį ir dabar stebi jį iš už durų, nesitverdama tyliu 
džiaugsmu. Vaikas žengė patyliukais, norėdamas 
ją netikėtai užklupti. Tačiau jos ten nebebuvo. Ir 
vis dėlto jinai grįš - taip, taip! - jinai grįš. Kiti vai- 
kai jau gavo iš jos pakankamai laimės. Dabar jo 
eilė. Vaikas išgirdo savo balsą klastingai murmant: 

„Aš šiandien esu geras!“ Zodžiai ištirpo, nutolo, 
išbluko kaip sena spalva, jau nutrinta prisiminimo 
aidų. 


Vaikas atsisėdo ir ėmė kantriai laukti. Čia sto- 
vėjo nedidelis karklinis krėslas, dar saugantis jos 
kūno šilumą, ir jos mėgstamas suoliukas kojoms, 
čia gulėjo veidrodėlis, juo brangesnis, kad buvo 
perskeltas, ir paskutinė palaidinukė, kurią ji pa- 
siuvo, palaidinukė, „vadinama Monele“, - išsitem- 
pusi, šiek tiek pasipūtusi, ji laukė savo šeiminin- 
kės. 

Aliai vienas šio kambario daiktelis jos laukė. 
Rankdarbių staliukas taip ir liko atidarytas. Met- 
ras apskritoje dėžutėje gulėjo iškišęs žalią liežuvį 
su įvertu žiedu. Išlankstytoje nosinių drobėje kilo 
baltos kalvelės. Už jos stirksojo adatų smaigaliai, 
panašūs į pasislėpusias ietis. Dailus geležies ant- 
pirštėlis atrodė it pamesta karinė skrybėlė. Žirklės 
nelyginant koks plieno slibinas tingiai pravėrė nas- 
rus. Taigi visi daiktai miegojo laukdami jos. Ma- 
žoji karietaitė, lanksti ir vikri, nebevažinėjo šiame 
apkerėtame pasaulyje, skleisdama savo jaukią ši- 
lumą. Visa keista mažoji darbo pilis snūduriavo. 
Vaikas neprarado vilties. Durys tuoj tylutėliai at- 
sivers, suplazdens linksma liepsnelė, baltosios kal- 
vos išsilygins, plonosios ietys susidauš, karinė skry- 

bėlė atras savo rausvą galvą, plieno slibinas suček- 
sės nasrais, mažoji karietaitė pasileis riedėti visais 
keliais, o išblėsęs balsas vėl pasakys: „Aš šiandien 
esu geras!“ Argi stebuklai niekados nepasikar- 
toja? 

Apie jos kantrybę 


Atsidūriau kažkokiame siaurame ir tamsiame už- 
kampyje, dvelkiančiame liūdnu nuvytusių žibuok- 
lių kvapu. Niekaip negalėjau aplenkti šios vietos, 
savotiško ilgo pasažo. Apčiuopomis grabinėdamas 
aplinkui, paliečiau mažą susigūžusį kūnelį, kaip ki- 
tados sapne, perbraukiau per plaukus ir apgraibiau 
veidą - jo bruožai buvo man pažįstami. Man pasi- 
rodė, jog veidelis susiraukė po mano pirštais, ir su- 
pratau, kad aptikau Monelę, vieną miegančią šioje 
tamsioje vietoje. 

Nustebęs šūktelėjau ir pasakiau jai, nei verkian- 
čiai, nei besijuokiančiai: 

— O Monele! Vadinasi, tu pabėgai toli nuo mūsų 
ir miegi čia kaip kantrus kiškelis vagoje"? 

Ji išplėtė akis ir pravėrė lūpas - kaip kitados, kai 
ko nors nesuprasdavo ir melsdavo mylimo žmogaus 
ją suprasti. 

— O Monele, - pasakiau, — visi vaikai verkia tuš- 
čiame name. Žaislus nuklojo dulkės, mažoji lempa 

užgeso, juokas, skambėjęs visose kertelėse, nuščiu- 
vo, ir visi grįžo prie darbo. Tačiau manėme, kad esi 
kitur. Manėme, kad žaidi toli nuo mūsų, tokioje vie- 
toje, ligi kurios negalėtume nusigauti. O tu štai mie- 
gi įsispraudusi kamputyje kaip laukinis žvėriukas, 
miegi ant sniego, kurio baltumą taip mėgai. 

Tada ji prabilo, ir jos balsas šioje tamsioje vieto- 
je — keistas dalykas - buvo toks pat kaip anksčiau. 
Nesusilaikęs apsiverkiau, ir ji nušluostė man ašaras 
savo plaukais, nes nieko daugiau neturėjo. 

— O mielasis, — tarė ji, - tik jau neverk. Tau rei- 
kia akių, kad galėtum dirbti, kol bus gyvenama iš 
darbo, o kitokie laikai dar neatėjo. Tau negalima 
pasilikti šioje šaltoje ir tamsioje vietoje. 

Tada sukūkčiojau ir pasakiau: 

— O Monele, betgi tu bijodavai tamsos? 

— Jau nebebijau, - atsakė ji. 

— O Monele, betgi tu bijodavai šalčio it mirties 
rankos? 

— Jau nebebijau šalčio, - atsakė ji. 

— Be to, tu čionai viena, viena vičvienaitė, nors 
esi dar vaikas, o tu verkdavai, kai būdavai viena. 

— Aš nebesu viena, - atsakė ji, - nes laukiu. 

— O Monele, ko gi tu lauki, kai miegi susigūžusi 
šioje tamsioje vietoje? 

— Nežinau, - atsakė ji, - bet laukiu. Ir esu su sa- 
vo laukimu. 

Tada pastebėjau, kad visas jos veidelis įsitempęs 
nuo didžiulės vilties. 

— Tau negalima pasilikti, - pakartojo ji, - šioje 
šaltoje ir tamsioje vietoje, mano mylimasai. Grįžk 
pas savo draugus. 

— Ar nenorėtum rodyti man kelio ir mane moky- 
ti, Monele, kad ir aš turėčiau kantrybės tavęs lauk- 
ti? Aš esu toks vienišas! 

— O mylimasai, — tarė ji, - nesugebėčiau tavęs 
mokyti kaip kitados, kai buvau, kaip sakei, mažas 
žvėriukas. Tu tikrai viską pats suprasi, ilgai ir įtemp- 
tai mąstydamas, taip kaip aš ūmai viską išvydau mie- 
godama. 

— Ar prisiglaudei čia, Monele, užmiršusi savo pra- 
ėjusį gyvenimą, ar vis dar mus prisimeni? | 

— Kaip galėčiau, mano mylimasai, tave užmiršti? 
Jūs gi esate mano laukime, šalia kurio miegu. Bet 
šito negaliu paaiškinti. Pameni, aš labai mylėjau že- 
mę ir išrovusi gėles vėl jas pasodindavau. Pameni, 
dažnai sakydavau: „Jei būčiau mažas paukštelis, iš- 
važiuodamas įsidėtum mane į kišenę“. O mano my- 
limasai, esu čia geroje žemėje kaip juoda sėkla ir 
laukiu, kol būsiu paukštelis. 

— O Monele, tu miegi prieš išskrisdama toli nuo 
mūsų. 

— Ne, mano mylimasai, nežinau, ar išskrisiu — nie- 
ko nežinau. Bet aš susivyniojau į tai, ką myliu, ir 

miegu šalia savo laukimo. O prieš užmigdama bu- 
vau mažas žvėriukas, kaip sakei, nes panėšėjau į pli- 
ką kirmėlaitę. Vieną dieną mudu radome baltutėlį 
šilkinį kokoną, kuriame nebuvo nė menkiausios sky- 
lutės. Tu jį pralupai, nenaudėli, ir pamatėme, kad 
jis tuščias. Bet ar nemanai, kad sparnuota būtybėlė 
jau buvo iš jo išlindusi? "Tik niekas nežino kaip. 
Prieš tai ji 1lgai miegojo. O prieš užmigdama buvo 
plika kirmėlaitė, akla kaip visos kirmėlaitės. Įsivaiz- 
duok, mano mylimasai (tai netiesa, bet štai kaip daž- 
nai galvoju), kad aš nusiaudžiau mažą kokoną iš to, 
ką myliu: iš žemės, žaislų, gėlių, vaikų, žodelių ir 
prisiminimo apie tave, mano mylimasai; šis baltas 
šilkinis lizdelis neatrodo man nei šaltas, nei tam- 
sus. Tačiau kiti, ko gero, apie jį taip nemano. Gerai 
žinau, kad jis neatsivers ir liks uždaras kaip koko- 
nas, kurį radome kadaise. Bet manęs tenai nebe- 
bus, mano mylimasai. Nes aš laukiu, kol išskrisiu 
lyg sparnuotas vabzdys, nors niekas nežino kaip. Ir 
kur noriu nuskristi, visai nežinau, tačiau toks yra 
mano laukimas. Ir dar vaikai, ir tu, mano mylima- 
sai, ir diena, kai žemėje nebebus dirbama, yra ma- 
no laukimas. Vis dar esu mažas žvėriukas, mano 
mylimasai — geriau nemoku paaiškinti. 

— Eime, eime su manim iš šios tamsios vietos, 
Monele. Žinau, kad apie visa tai negalvoji, ir pasi- 
slėpei tik norėdama išsiverkti. Bet pagaliau radau 

tave vieną vičvienaitę, čia miegančią, vieną vičvie- 
naitę, čia laukiančią, tad eime su manim iš šio tam- 
saus ankšto užkampio. 

— Eik iš čia, o mano mylimasai, - tarė Monelė, — 
nes kitaip daug kentėtum. O aš negaliu eiti, nes na- 
mai, kuriuos nusiaudžiau, yra aklinai uždari ir išei- 
siu iš jų kitu keliu. 

Tada Monelė apkabino mane už kaklo, ir jos bu- 
činys — keistas dalykas — buvo panašus į senų laikų 
bučinius. Štai kodėl aš vėlei apsiverkiau, o ji nu- 
šluostė man ašaras savo plaukais. 

— Neverk, - pasakė ji, - jei nenori man, laukian- 
čiai, užgauti širdies. Galbūt aš taip ilgai nė nelauk- 
siu. Taigi daugiau nesisielok. Juk aš laiminu tave, 
kad padėjai man miegoti mažam šilkiniam lizdely, 
kurio geriausias baltas šilkas yra iš tavęs — dabar 
miegosiu jame susirietusi į kamuoliuką. 

Ir Monelė kaip kitados per miegus susivyniojo į 
kamuoliuką priešais nežinomybę ir pasakė: „Ašjau 
miegu, mano mylimasai“. 

Taigi aš ją radau. Tačiau kaip galėjau būti tik- 
ras, kad vėlei rasiu ją šiame ankštame ir tamsiame 
užkampyje? 

Apie jos karalystę 


Tą naktį skaičiau, ir mano pirštas vedžiojo eilu- 
tes ir žodžius, o mintys buvo kitur. Juodas lietus 
plakė žemę įstrižais kirčiais. Lempos šviesa krito ant 
šaltų židinio pelenų. Mano burna buvo pilna purvo 
ir nuodėmės skonio, nes pasaulis atrodė tamsus ir 
mano šviesa užgeso. Aš tris kartus sušukau: 

— Duokit man purvino vandens negarbės troš- 
kuliui numalšinti. 

O, aš esu su nuodėminguoju: tieskite pirštus į 
mane! 

Apmėtykite juos purvais, nes jie nejaučia man 
paniekos. 

Septynios sklidinos kraujo taurės manęs lauks ant 
stalo ir aukso karūna tarp jų Žaižaruos. 

Tačiau suskambo balsas, kuris nebuvo man sve- 
timas, ir veidas tosios, kuri pasirodė, nebuvo man 
nepažįstamas. Ji sušuko šiuos Žodžius: 

— Balta karalystė! Balta karalystė! Aš pažįstu bal- 
tą karalystę! 

Nusukau galvą ir nė kiek nenustebęs tariau: 

— Meluojanti galvute, meluojanti burnele, dau- 
giau nebėra karalių nei karalysčių. Ir aš bergždžiai 
trokštu raudonos karalystės: deja, tie laikai jau pra- 
ėjo. O šitoji karalystė yra juoda, bet argi tai kara- 
lystė? Čia mosikuoja rankomis visas būrys tamsių 
karalių. Ir niekur pasaulyje nėra baltos karalystės 
nei balto karaliaus. 

Tačiau ji vėlei sušuko tuos pačius žodžius: 

— Balta karalystė! Balta karalystė! Aš pažįstu bal- 
tą karalystę! 

Norėjau sugriebti ją už rankos, bet ji išsisuko. 

— Nepadės nei liūdesys, - tarė ji, - nei prievarta. 
Tačiau yra balta karalystė. Eik su mano žodžiais. 
Įsiklausyk. 

Ir nutilo. O aš nugrimzdau į prisiminimus. 

— Nepadės nei prisiminimai, - tarė ji. - Eik su 
mano žodžiais. Įsiklausyk. 

Ir nutilo. O aš nugrimzdau į apmąstymus. 

— Nepadės nei mąstymas, - tarė ji. - Eik su ma- 
no žodžiais. Įsiklausyk. 

Ir nutilo. 

Tada sunaikinau savo prisiminimų liūdesį ir prie- 
vartos troškulį, ir visas mano protas išnyko. Liko 
tik mano laukimas. 

- Štai taip, - tarė ji, - ir tu pamatysi karalystę, 
bet nežinau, ar įžengsi į ją. Juk suprasti mane gali 

tik tie, kurie nesupranta, ir apčiuopti mane gali tik 
tie, kurie jau neapčiuopia, ir atpažinti mane gali tik 
tie, kurie neprisimena. Iš tiesų, štai tu mane turi ir 
nebeturi. Įsiklausyk. 

Tada įsiklausiau laukdamas. 

Tačiau nieko neišgirdau. O ji papurtė galvą ir 
tarė: 

— Tu gailiesi savo prievartos ir savo prisiminimų, 
tad nesunaikinai jų iki galo. Reikia naikinti, kad gau- 
tum baltąją karalystę. Viską išpažink, ir būsi išlais- 
vintas. Atiduok man į rankas savo prievartą ir savo 
prisiminimus, ir aš juos sunaikinsiu, nes kiekviena 
išpažintis yra sunaikinimas. 

Tada sušukau: 

— Viską tau atiduosiu, taip, taip, viską tau ati- 
duosiu! O tu pasiimsi ir sunaikinsi, nes pats esu per 
silpnas. 

Aš troškau raudonos karalystės. Regėjau kruvi- 
nus karalius, galandančius ginklų ašmenis. Mote- 
rys pajuodusiais paakiais verkė opiumo prikrautuo- 
se laivuose. Begalė piratų užkasinėjo salų smėlyje 
sunkias aukso luitų skrynias. Kiekvieną gatvės mer- 
giną galėjai gauti už dyką. Vagys brėkštant rytui ne- 
sislapstydami traukė keliais. Daugybė jaunų mer- 
ginų be soties mėgavosi skanėstais ir kūno malonu- 
mais. Būrys balzamuotojų auksino lavonus mėly- 
noje naktyje. Vaikai troško tolimų meilių ir nepa- 

žįstamų žmogžudysčių. Nuogi kūnai nuklodavo šil- 
tų pirčių plokštes. Viskas buvo įtrinta deginančiais 
prieskoniais ir apšviesta raudonomis žvakėmis. Ta- 
čiau šioji karalystė nugrimzdo po žeme, ir aš atsi- 
budau tamsybėse. 

Taigi atsidūriau juodoje karalystėje, kuri nėra tik- 
ra karalystė, nes joje pilna karalių, kurie laiko save 
karaliais ir temdo ją savo darbais ir įsakymais. Niū- 
rus lietus plaka ją dieną naktį. Ilgai klaidžiojau vi- 
sokiais keliais, kol vidury nakties priešais mane iš- 
niro virpantis lempos žiburėlis. Lietus žliaugė ma- 
no galva, bet aš gyvenau po mažąja lempa. Toji, kuri 
ją turėjo, buvo vardu Monelė, ir mudu abu žaidė- 
me šioje juodoje karalystėje. Tačiau vieną vakarą 
mažoji lempa užgeso, ir Monelė pabėgo. Ilgai ieš- 
kojau jos tamsybėse, bet niekur negalėjau rasti. Ir 
tą vakarą ieškojau jos knygose, bet ieškok neieško- 
jęs... Paklydau juodojoje karalystėje, ir vis negaliu 
pamiršti Monelės Žiburėlio. Ir mano burnoje ne- 
garbės skonis. 

Vos tik baigiau savo kalbą, pajutau, kad manyje 
viskas sugriuvo. Mano laukimą nušvietė virpesys, 
aš išgirdau tamsybes, ir jos balsas kalbėjo: 

— Užmiršk visut viską, ir visut viskas tau grįš. Už- 
miršk Monelę, ir ji tau sugrįš. Toks yra naujas Žo- 
dis. Būk kaip mažutis šunytis dar užmerktomis aki- 
mis, kuris šaltu snukučiu apgraibom ieško būdos. 

Paskui toji, kuri su manim kalbėjo, sušuko: 

— Balta karalystė! Balta karalystė! Aš pažįstu bal- 
tą karalystę! 

Mane prislėgė užmarštis, ir mano akys suspindo 
nekaltumu. 

O toji, kuri su manim kalbėjo, sušuko: 

— Balta karalystė! Balta karalystė! Aš pažįstu bal- 
tą karalystę! 

Užmarštis prasiskverbė į mane, ir mano proto 
buveinė lig pačių gelmių nušvito nekaltumu. 

O toji, kuri su manim kalbėjo, dar sušuko: 

— Balta karalystė! Balta karalystė! Aš pažįstu bal- 
tą karalystę! Štai karalystės raktas: raudonoje ka- 
ralystėje yra juoda karalystė, juodoje karalystėje yra 
balta karalystė, baltoje karalystėje... 

— Monelė, - sušukau, - Monelė! Baltoje karalys- 
tėje yra Monelė! 

Ir karalystė iškilo priešais akis. Tačiau ji buvo 
užmūryta baltumu. 

Tada paklausiau: 

— O kurgi šios karalystės raktas? 

Tačiau toji, kuri su manim kalbėjo, daugiau ne- 
pravėrė lūpų. 

Apie jos prisikėlimą 


Luvetė žalia vaga nusivedė mane iki palaukės. 
Toliau buvo aukštuma, ir ties horizontu ruda linija 
kirto dangų. Liepsnojantys debesys jau linko į va- 
karus. Silpnoje vakaro šviesoje įžiūrėjau mažus klai- 
džiojančius šešėlius. 

— Netrukus pamatysim, - tarė ji, - kaip užsidegs 
laužas. O rytoj jis užsidegs jau toliau. Nes jie nie- 
kur neužsibūna. Ir užkuria tik po vieną laužą kiek- 
vienoje vietoje. 

— Kas jie tokie? — paklausiau Luvetės. 

— Niekas nežino. Tai baltai apsirengę vaikai. Kai 
kurie atėjo iš mūsų kaimų. O kiti keliauja jau se- 
niai. 

Išvydome ugnelę, šokinėjančią ant aukštumos. 

- Štai jų laužas, - pasakė Luvetė. - Dabar galė- 
sim juos surasti. Mat jie apsistoja nakčiai ten, kur 
užkuria ugnį, o kitą dieną keliauja toliau. 

Kai mudu priėjome kalvos keterą, kur degė 
ugnis, išvydome aplink laužą daugybę baltų 
vaikų. 

Tarp jų atpažinau mažąją lempų pardavėją, ku- 
rią kitados buvau sutikęs juodame lietingame mies- 
te. Ji, regis, vadovavo vaikams ir kažką jiems kal- 
bėjo. 


Ji atsikėlė tarp sėdinčių vaikų ir pasakė man: 

— Ašjau nepardavinėju melagių lempelių, kurios 
užgesdavo po niūriu lietumi. 

Mat atėjo laikai, kai melas užėmė tiesos vietą, 
kai apgailėtinas darbas pražuvo. 

Mes žaidėme Monelės name, tačiau lempos bu- 
vo žaislai, o namas - tik prieglauda. 

Monelė mirė. Esu ta pati Monelė, atsikėliau iš 
miego, ir vaikai išėjo naktį kartu su manim. Keliau- 
sime per visą pasaulį. 

Ji pasisuko į Luvetę: 

— Eime su mumis, - tarė ji, - ir būk laiminga 
meluodama. 

Luvetė nubėgo pas vaikus ir buvo aprengta bal- 
tai kaip visi. 


— Mes keliaujam, - vėl prakalbo toji, kuri mums 
vadovavo, - ir meluojam kiekvienam sutiktajam, 
kad suteiktume džiaugsmo. 

Mūsų žaislai buvo melai, o dabar visi daiktai yra 
mūsų žaislai. 

Tarp mūsų niekas nekenčia ir niekas nemiršta: 
sakome, kad anie stengias pažinti liūdną tiesą, ku- 
rios niekur nėra. Tie, kurie nori pažinti šią tiesą, 
palieka mus ir nueina savo keliu. 

Mes, priešingai, netikim pasaulio tiesom nė iš to- 
lo, nes jos veda į liūdesį. 

O mes norime vesti mūsų vaikus į džiaugsmą. 
Dabar suaugusieji galės ateiti pas mus, ir išmoky- 
sim juos iliuzijų 1r nežinojimo. 

Parodysim jiems laukų gėleles, kokių jie nema- 
te, nes kiekviena bus nauja. 

Ir stebėsimės kiekvienu kraštu, kurį pamatysim, 
nes kiekvienas kraštas bus naujas. 

Šiame pasaulyje mums nėra panašumų, ir prisi- 
minimų nėra. 

Viskas nepaliaujamai keičiasi, 1r mes pripratom 
prie permainų. 

Štai kodėl kuriame ugnį kas vakarą kitoj vietoj; 
o susėdę prie laužo, prasimanome akimirkos malo- 
numui istorijų apie pigmėjus ir gyvas lėles. 

O kai laužas užgęsta, persiimam kitu melu ir 
džiaugiamės, kad stebimės juo. 

O rytą nebeatpažįstam savo veidų, nes vieni gal- 
būt troško sužinoti teisybę, o kiti prisimena tik va- 
karykščius melus. 

Taigi keliaujam iš krašto į kraštą, ir minios plau- 
kia pas mus, ir tie, kurie nutaria prisidėti prie mū- 
sų, tampa laimingi. 

Tada, kai gyvenom mieste, privalėjome dirbti 
vis tuos pačius darbus ir tuos pačius žmones my- 
lėjom; vienodas darbas mus vargindavo ir sielvar- 
tavom matydami, kaip kenčia ir miršta mūsų my- 
limi Žmonės. 

Mūsų klaida buvo ta, kad šitaip sustojom gyve- 
nime ir vienoj vietoj sustingę žiūrėjom, kaip visut 
viskas teka, arba mėginome sustabdyti gyvenimą 
ir susikurti amžiną būstą tarp netvariųjų griuvė- 
sių. 

Tačiau meluojančios mažosios lempos nušvietė 
mums laimės kelią. 

Žmonės, ieškodami džiaugsmo prisiminimuos, 
priešinas būčiai ir puikuojas pasaulio tiesa, kuri tei- 
singumą praranda, vos tiktai tampa tiesa. 

Jie graužiasi dėl mirties, nors jinai teatspindi jų 
mokslą ir nepajudinamus įstatymus; jie sielvartau- 
ja, kad blogai pasirinko skaičiuodami ateitį pagal 
senąsias tiesas ir senus troškimus. 

Mums kiekvienas troškimas naujas, ir trokštame 
tiktai melo akimirkos; kiekvienas prisiminimas tei- 
singas, O tiesą mes atsisakėm pažinti. 

Darbas veda į pražūtį, nes sustabdo mūsų gyve- 
nimą ir jį padaro vienodą. 

O bet koks įpratimas mums pragaištingas, nes 
trukdo suvis atsidėti naujiesiems savo melams. 


Tokie buvo žodžiai tosios, kuri mums vadovavo. 
Aš meldžiau Luvetės grįžti su manim pas savo tė- 
vus, bet iš jos akių supratau, kad ji manęs nebepažįsta. 


Kiaurą naktį gyvenau sapnų ir melų pasaulyje ir 
mėginau išmokti naujagimio nežinojimo, iliuzijų ir 
stebėjimosi. 

Paskui šokančios liepsnelės išblėso. 

Tada liūdnoje naktyje pamačiau verkiant nekal- 
tus vaikus, dar nepraradusius atminties. 

O kitus ūmai pagavo darbo karštligė: jie tamso- 
J€ pjovė varpas ir rišo jas į pėdus. 

O kiti, užsigeidę pažinti tiesą, atsuko blyškius vei- 
delius į šaltus pelenus ir mirė drebėdami su savo 
baltais drabužėliais. 


Tačiau kai suplastėjo rožinis dangus, toji, kuri 
mums vadovavo, atsikėlusi ir nebeprisimindama 
mūsų nei tų, kurie buvo užsigeidę pažinti tiesą, 
leidosi į kelią ir daugybė baltų vaikų nusekė pas- 
kui ją. 

Jų būrys buvo linksmas 1r tyliai iš visko juokėsi. 

O kai nusileido vakaras, jie vėlei sukrovė šiaudų 
laužą. 

Ir liepsnos vėlei išblėso, o vidury nakties pelenai 
atšalo. 

Tada Luvetė viską prisiminė. Nutarusi verčiau 
mylėti ir kentėti, ji priėjo prie manęs su savo balta 
suknele, ir mudu tekini pasileidome per laukus. 


VAIKŲ KRYŽIAUS 
ŽYGIS 


Marcel Schwob 
LA CROISADE DES 
ENFANTS 


O Vertimas į lietuvių kalbą, 
Diana Bučiūtė, 1999 
O „Andrena“, „Dictum“, 1999 


Circa idem tempus pueri sine rectore sine duce 
de universis omnium regionum villis et civitatibus 
versus transmarinas partes avidis gressibus cucur- 
rerunt, et dum guaereretur ab ipsis guo currerent, 
responderunt: Versus Jherusalem, guaerere terram 
sanctam... Adhuc guo devenerint ignoratur. Sed 
plurimi redierunt, a guibus dum guaereretur causa 
cursus, dixerunt se nescire. Nudae etiam mulieres 
circa idem tempus nihil loguentes per villas et civi- 
tates cucurrerunt...! 


!"Apie tą pat laiką iš visų kraštų, iš visų miestų ir valstybių subėgę 
berniukai be jokio vyresniojo, be jokio vadovo sparčiai žygiavo už- 
jūrio linkui, o klausinėjami, kur taip skubą, atsakė: „Į Jeruzalę, Šven- 
tosios Žemės atgauti...“ Kol kas nežinoma, kaip toli jie buvo nusiga- 
vę. Bet daugelis grįžo ir klausinėjami apie žygio priežastį sakėsi ne- 
žiną. Be to, apie tą pat laiką per miestus ir valstybes bėgo nieko 
nekalbančios nuogos moterys... (Lot. ) 


Goljaro pasakojimas 


Ašai, vargšas goljaras*, bedalis dvasininkas, kla- 
10jąs miškais keliais ir mūsų Viešpaties vardan mel- 
džiąs kasdienės duonos, regėjau Dievui mielą regi- 
nį ir girdėjau mažų vaikelių žodžius. Žinau, kad ma- 
no gyvenimas toli gražu nėra šventas ir kad ne sykį 
pasidaviau pagundoms po pakelės liepomis. Bro- 
liai, duodantys man vyno, puikiai mato, jog esu men- 
kai pratęs jį gerti. Bet aš nepriklausau sektai, žalo- 
jančiai vaikus. Tie piktadariai išduria mažutėliams 
akis, nupjauna kojas ir suriša rankas, o paskui rodo 
juos ir žadina gailestį. Štai kodėl išsigandau išvydęs 
tą vaikų pulką. Be abejo, mūsų Viešpats juos ap- 
gins. Tauškiu, kas užeina ant seilės, nes mano šir- 
dis trykšta džiaugsmu. Juokiuosi iš pavasario ir vis- 
ko, ką regiu. Esu ne per bukliausias. Dvasininko 
tonzūra man buvo išskusta dešimtmėčiam, ir jau 


Ž Goljarais viduramžiais buvo vadinami nedrausmingi dvasininkai, 
tapę klajojančiais poetais ir kūrę satyrines, Bažnyčią pašiepiančias 
dainas. 

spėjau pamiršti lotyniškus žodžius. Aš panašus į Žio- 
gą: strykčioju tai čia, tai ten, čirškiu, kartais išsklei- 
džiu spalvotus sparnelius, o mano galvelė - tuščia 
tuštutėlė. Šnekama, kad šventasis Jonas dykumoje 
maitinosi Žiogais. Daug reikėtų jų suvalgyti. Bet juk 
šventasis Jonas nebuvo toks žmogus kaip mes. 
Jaučiu didžią pagarbą šventajam Jonui, nes jis 
buvo bastūnas ir kalbėjo trumpai drūtai. Tik, man 
rodos, jo žodžiai turėtų būti švelnesni. Pavasaris šie- 
met taip pat švelnus. Niekada dar nėra buvę tiekos 
baltų ir rausvų Žiedų. Pievos gaivios, lietaus išpraus- 
tos. Visur ant gyvatvorių Žėri mūsų Viešpaties krau- 
jas. Mūsų Viešpats Jėzus yra lelijos spalvos, bet Jo 
kraujas skaisčiai raudonas. Kodėl? Nežinau. Tai tu- 
rėtų būti paaiškinta kokiame nors pergamente. Jei 
išmanyčiau raštininko darbą, tai turėčiau pergamen- 
to ir rašyčiau. Tuomet kas vakarą sočiai prisikirs- 
čiau. Eičiau į vienuolynus melstis už mirusius bro- 
lius ir surašinėčiau jų vardus į savo ritinėlį. Nešio- 
čiausi tą savo ritinėlį iš vienos abatijos į kitą. Bet 
ašai nežinau savo mirusių brolių vardų. Galimas 
daiktas, kad ir mūsų Viešpačiui nė kiek nerūpi juos 
žinoti. Man pasirodė, jog visi tie vaikai neturi var- 
dų. O jie, be abejo, mūsų Viešpaties Jėzaus išrink- 
tieji. Jie užtvindė kelią kaip baltų bičių spiečius. Ne- 
žinau, iš kur jie atkako. Tai buvo mažutėliai piligri- 
mai. Jie nešėsi riešutmedžio ir beržo lazdas, o ant 

peties - kryžių, ir visi tie kryžiai buvo įvairių spalvų. 
Mačiau ir žalių, kurie, matyt, buvo susiūti iš lapų. 
Tie vaikai buvo laukiniai, tamsuoliai. Jie dausino 
nežinia kur. Tikėjo einą į Jeruzalę. Mano galva, Je- 
ruzalė toli, o mūsų Viešpats turi būti arčiau mūsų. 
Jie nenueis į Jeruzalę. Tačiau Jeruzalė ateis pas juos. 
Kaip ir pas mane. Visų šventų dalykų tikslas — 
džiaugsmas. Mūsų Viešpats yra čionai, ant šio pa- 
raudonijusio spyglio ir ant mano lūpų, ir mano skur- 
džiame žodyje. Juk ašai mąstau apie Jį, ir Jo kapas 
yra mano mintyse. Amen. Prigulsiu štai čia, saulės 
atokaitoje. Tai šventa vieta. Mūsų Viešpaties kojos 
pašventino kiekvieną vietelę. Pamiegosiu. Tegu Jė- 
zus vakare užmigdo tuos baltus vaikelius, nešančius 
kryžių. Iš tiesų sakau Jam. Mane kirste kerta mie- 
gas. Iš tiesų sakau Jam, nes Jis, galimas daiktas, jų 
nė nematė, o Jis turi rūpintis mažutėliais. Pusiau- 
dienio karštis lenkia mane prie žemės. Visi daiktai 
balti. Tebūnie taip. Amen. 

Raupsuotojo 
pasakojimas 


Jei norite suprasti, ką pasakysiu, žinokit, kad 
vaikštau apsidengęs galvą baltu gobtuvu ir barškin- 
damas kieto medžio tarškynę. Nebežinau, koks ma- 
no veidas, bet savo rankų baidausi. Jos lapatuoja 
prieš mane it kažkokie žvynuoti, lavoniško baltu- 
mo gyviai. Norėčiau jas nusikirsti. Man gėda, kai 
jos ką nors liečia. Man rodosi, kad raudoni vaisiai, 
kuriuos skinu, bala jų palytėti, o vargšės šaknys, ku- 
rias raunu, iškart vysta. Domine ceterorum, libera 
me" Išganytojas neatpirko mano blyškiaveidės nuo- 
dėmės. Esu užmirštas iki prisikėlimo. Kaip rupūžė, 
tūnanti tamsios uolos plyšy šaltoje mėnesienoje, aš 
liksiu įkalintas šlykščiame apvalkale, kai kiti prisi- 
kels su skaisčiu savo kūnu. Domine ceterorum, fac 
me liberum; leprosus sum“. Esu vienišas, ir mane 


Kitų Viešpatie, išvaduok mane (/ot.). 


*Kitų Viešpatie, išvaduok mane: esu raupsuotas (lot. ). 


VAIKŲ KRYŽIAUS ŽYGIS 127 


kausto siaubas. Tik mano dantys išlaikė prigimtinį 
baltumą. Žvėrys gąsdinasi mane pamatę, ir mano 
siela norėtų ištrūkti. Šviesa traukiasi nuo manęs. 
Prieš tūkstantį du šimtus dvylika metų jų Išganyto- 
jas juos išganė, o manęs nepasigailėjo. Manęs ne- 
kliudė Jį pervėrusi kruvina ietis. Galbūt jų Viešpa- 
ties kraujas būtų mane išgydęs. Aš dažnai galvoju 
apie kraują: galėčiau kąsti, nes mano dantys šva- 
rūs. Kadangi Jis nepanoro man jo duoti, trokštu nu- 
tverti ką nors, priklausantį Jam. Štai kodėl sekiau 
vaikus, kurie leidosi iš Vandomo krašto į Luaros 
mišką. Jie nešėsi kryžius ir buvo atsidavę Jam. Jų 
kūnai buvo Jo kūnas, o manęs Jis nepadarė savo 
kūno dalimi. Blyškus apvalkalas — mano prakeiki- 
mas šioje žemėje. Tykojau geisdamas įsisiurbti į Jo 
vaiko kaklą ir išgerti nekalto kraujo. Et caro nova 
fietin die irae". Rūstybės dieną mano kūnas bus nau- 
jas. O visų paskutinis ėjo jaunutis raudonplaukis 
berniukas. Aš jį nusižiūrėjau; netikėtai prišokęs, už- 
gniaužiau jam burną savo baisiomis rankomis. Jis 
buvo apsirengęs tik šiurkščiais marškiniais; jo ko- 
jos buvo basos, o akys liko giedros ir ramios. Jis pa- 
žvelgė į mane be nuostabos. Tuomet, supratęs, kad 
jis nešauks, panorau dar išgirsti Žmogaus balsą ir 
atitraukiau rankas nuo jo burnos. Jis nenusišluostė 
lūpų. O jo akys, regis, žvelgė kažkur kitur. 


Ir naujas kūnas bus Rūstybės dieną (Ior.). 

— Kas tu? - paklausiau. 

— Jonas teutonas, - atsakė jis. Jo žodžiai buvo 
skaidrūs ir išganingi. 

— Kur tu eini? — vėl paklausiau. 

Jis atsakė: 

— Į Jeruzalę, Šventosios Žemės užkariauti. 

Tada pratrūkau juokais ir pasiteiravau: 

— O kur ta Jeruzalė? 

Jis atsakė: 

— Nežinau. 

Aš vėl paklausiau: 

— Kas ta Jeruzalė? 

Jis atsakė: 

— Mūsų Viešpats. 

Tada vėl prajukau ir pasiteiravau: 

— Kas tavo Viešpats? 

Jis tarė: 

— Nežinau. Jis yra baltas. 

Išgirdus paskutinį žodį, įtūžis pagavo mane, ir aš, 
iššiepęs dantis po gobtuvu, pasilenkiau prie jo skais- 
taus kaklo, o kadangi jis neatsitraukė, paklausiau: 

— Kodėl manęs nebijai? 

Jis atsakė: 

— Ko man bijoti tavęs, baltasis žmogau? 

Tada nežmoniška rauda supurtė mane, aš puo- 
liau kniūbsčias ant žemės, pabučiavau ją kraupio- 
mis savo lūpomis ir sušukau: 

— Juk aš esu raupsuotas! 

O vaikas teutonas pasižiūrėjo į mane ir skaidriu 
balsu pasakė: 

— Aš nežinau. 

Jis manęs neišsigando! Jis manęs neišsigando! 
Mano šiurpulingas blyškumas jam panašus į jo Vieš- 
paties baltybę. Ir aš, paėmęs saują žolės, nuvaliau 
jam burną ir rankas. Paskui tariau: 

— Keliauk ramybėje pas savo baltąjį Viešpatį 1r 
pasakyk, kad Jis mane užmiršo. 

O vaikas tylomis pažvelgė į mane. Išlydėjau jį iš 
juodo miško. Jis ėjo nedrebėdamas. Mačiau, kaip 
raudoni jo plaukai išnyko tolumoj, saulės šviesoje. 
Domine infantium, libera mme!? O, kad mano medi- 
nės tarškynės garsas pasiektų Tave kaip tyras var- 
pų skambesys! Valdove tų, kurie nežino, išvaduok 
mane! 


ŠVaikų Viešpatie, išvaduok mane (/ot.). 

Popiežiaus Inocento III 
pasakojimas 


Toli nuo smilkalų ir arnotų, man be galo leng- 
va kalbėtis su Dievu šiame savo rūmų kambary- 
je, kurio paauksinimus nugraužė laikas. Čionai, 
niekieno nelaikomas už pažastų, ateinu aš pamąs- 
tyti apie savo senatvę. Per Mišias mano dvasia 
pakyla ir kūnas išsitiesia; šventasis vynas Žaiža- 
ruoja mano akyse, o mano mintis patepa taurieji 
aliejai; bet šiame nuošaliame bazilikos kampely- 
je, kur esu vienas, galiu sulinkti po žemiško nuo- 
vargio našta. Ecce homo! Juk iš tiesų Viešpats tur- 
būt negirdi savo dvasininkų balso per laiškų ir bu- 
lių pompastiką; ir, be abejo, nei purpuras, nei 
brangenybės, nei paveikslai jam ne prie širdies; 
tačiau jam galbūt kelia gailestį apverktinas ma- 
no lemenimas šiame mažame kambarėlyje. Vieš- 
patie, esu labai senas, ir štai aš priešais Tave, ap- 
sirengęs baltai, vardu Inocentas, ir Tu žinai, kad 

aš nieko nežinau. Atleisk man popiežystę, ji man 
buvo paskirta, ir aš ją priėmiau. Ne aš skirsčiau 
garbingus postus. Man labiau patinka žiūrėti į Ta- 
vo saulę pro šį apskritą langą negu nuostabiuose 
mano vitražų atspindžiuose. Leisk man dejuoti 
kaip paprastam seniui ir atgręžti Tavęsp blyškų 
raukšlėtą veidą, kurį jau taip sunku iškelti iš am- 
žinosios nakties bangų. Žiedai smunka nuo suly- 
susių pirštų tarytum bėgančios nuo manęs pas- 
kutinės gyvenimo dienos. 

Mano Dieve! Esu Tavo vietininkas žemėje ir tie- 
siu Tavęsp ranką, sklidiną tyro Tavo tikėjimo vyno. 
Daromi dideli nusikaltimai. Daromi labai dideli nu- 
sikaltimai. Mes galime duoti išrišimą. Plinta dide- 
lės erezijos. Plinta labai didelės erezijos. Mes pri- 
valome negailestingai už jas bausti. Šią valandą, kai 
klūpau baltu apdaru šiame baltame kambarėlyje su 
nusitrynusiais paauksinimais, mane smaugia baisus 
nerimas, Viešpatie, aš nežinau, ar šie nusikaltimai 
ir erezijos priklauso iškilniai mano popiežystės sfe- 
rai ar menkam kasdienybės ratui, kur senas žmo- 
gus paprasčiausiai suneria rankas. Ir dar nerimau- 
ju dėl Tavo kapo. Jis nuolatos apsuptas netikėlių. 
Nepavyko į jo atgauti iš jų. Niekas nenukreipė Tavo 
kryžiaus į Šventąją Žemę, tačiau mes nepajudina- 
me nė piršto. Riteriai sudėjo ginklus, o karaliai ne- 
bemoka vadovauti. Ir aš, Viešpatie, kaltinu save 

mušdamasis į krūtinę: esu per daug silpnas ir per 
daug senas. 

Dabar, Viešpatie, išklausyk, ką šnabžda mano 
drebantis balsas, kylantis iš šio bazilikos kambarė- 
lio, 1r duok man patarimą. Mano tarnai atnešė keis- 
tų naujienų, sklindančių nuo Flandrijos ir Vokieti- 
jos šalių lig Marselio ir Genujos miestų. Randasi 
nežinomų sektų. Žmonės matė per miestus bėgant 
nuogas moteris, kurios neprataria nė žodžio. Tos 
ištvirkusios nebylės rodo į dangų. Keletas pamišė- 
lių aikštėse pranašavo žūtį. Atsiskyrėliai ir klajojan- 
tys dvasininkai nešioja baisybę gandų. Be to, neži- 
nia kokie apžavai ištraukė iš namų daugiau kaip sep- 
tynis tūkstančius vaikų. Tie septyni tūkstančiai trau- 
kia keliu, kiekvienas nešdamasis kryžių ir maldinin- 
ko lazdą. Jie neturi ko valgyti; jie neturi ginklų; jie 
nieko negali ir daro mums gėdą. Jie nepažįsta jo- 
kio tikro tikėjimo. Mano tarnai juos apklausė. Jie 
sakosi žygiuoją į Jeruzalę užkariauti Šventosios Že- 
mės. Mano tarnai įspėjo, kad jie negalės pereiti jū- 
ros. Jie atsakė, kad jūra prasiskirs, išdžius ir juos 
praleis. Geri tėvai, pamaldūs ir išmintingi, stengia- 
si sulaikyti vaikus. Bet šie naktį išlaužia durų skląs- 
čius ir perlipa sienas. Tarp jų daug didikų ir kurti- 
zanių sūnų. Kaip gaila! Viešpatie, visus šiuos ne- 
kaltus kūdikius praris jūra arba pagrobs Mahome- 
to garbintojai. Matau, kaip Bagdado sultonas stebi 

juos iš savo rūmų. Būgštauju, kad jūreiviai gali pa- 
grobti ir parduoti jų kūnus. 

Viešpatie, leisk šnekėtis su Tavim religine kal- 
ba. Šis vaikų kryžiaus žygis nėra šventas reikalas. 
Jis nepadės atkariauti krikščionims Kapo. Jis tik di- 
dina skaičių paklydėlių, klaidžiojančių ties leistino 
tikėjimo riba. Mūsų dvasininkai negali šio žygio pa- 
laiminti. Mes turime manyti, kad šias vargšes būty- 
bes apniko Piktoji dvasia. Jos būriu traukia į prara- 
ją, kaip kad kiaulės ant skardžio. Kaip Žinai, Vieš- 
patie, Piktoji dvasia mėgsta apsėsti vaikus. Kadaise 
ji prisiėmė žiurkių gaudytojo pavidalą ir dūdelės gar- 
sais išviliojo visus vaikus iš Hamelno miesto. Vieni 
sako, kad nelaimingieji buvo paskandinti Vezerio 
upėje, kiti tvirtina, kad jis uždarė juos vieno kalno 
šlaite. Ar nebijai, kad Šėtonas gali atiduoti mūsų 
vaikus į žiaurias kitatikių rankas? Viešpatie, Tu ži- 
nai, kad atsinaujinęs tikėjimas nėra geras dalykas. 
Vos tik jis pasirodė liepsnojančiame krūme, liepei 
uždaryti jį tabernakulyje. O kai jis išsiveržė iš Tavo 
lūpų Golgotoje, įsakei paslėpti jį ciborijose ir monst- 
rancijose. Šie mažieji pranašai išjudins iš pamatų 
Tavo Bažnyčią. Reikia ją nuo jų apginti. O gal, ne- 
paisydamas savo įšventintųjų, kurie Tau tarnauda- 
mi dieną naktį neturėjo atilsio, kurie atkakliai prie- 
šinosi pagundoms, kad pelnytų Tavo malonę, Tu 
priimsi tuos, kurie nežino, ką daro? Mes turime leis- 

ti mažutėlius prie Tavęs, bet teeina jie Tavo tikėji- 
mo keliu. Viešpatie, aš kalbu pagal Tavo nurody- 
mus. Šie vaikai pražus. Dieve gink, kad Inocentui — 
Nekaltajam - valdant neįvyktų naujos Nekaltųjų 
Vaikelių žudynės. 

Atleisk, Dieve, kad klausiu Tavo patarimo, nors 
dėviu tiarą. Mane vėl purto senatvinis drebulys. Pa- 
žvelk į vargšes mano rankas. Aš labai senas žŽmo- 
gus. Mano tikėjimas nebėra toks kaip mažutėlių. 
Šio kambarėlio sienų auksą nuėdė laikas. Dabar jos 
baltos. Tavo saulės ratas taip pat baltas. Ir mano 
bėjau pagal Tavo nuostatus. Daromi nusikaltimai. 
Daromi labai dideli nusikaltimai. Plinta erezijos. 
Plinta labai didelės erezijos. Mano galva kreta iš 
silpnumo: galbūt nereikia nei bausti, nei atleisti. 
Praeitis verčia mus abejoti savo sprendimais. Aš ne- 
su matęs stebuklo. Apšviesk mane. Ar tai stebuk- 
las? Kokį ženklą jiems davei7? Ar jau išmušė valan- 
da? Ar nori, kad toks senas žmogus kaip aš būtų 
panašus savo baltumu į Tavo skaisčius vaikelius? 
Septyni tūkstančiai? Nors jų tikėjimas tamsuoliš- 
kas, ar bausi už nežinojimą septynis tūkstančius ne- 
kaltų kūdikių? Aš taip pat esu Nekaltasis - Inocen- 
tas. Viešpatie, aš toks pat nekaltas kaip jie. Nebausk 
manęs, nukaršusio senio. Ilgametė patirtis man sa- 
ko, kad šiam vaikų būriui negali pasisekti. Tačiau, 

Viešpatie, ar tai stebuklas? Mano kambarėlyje vis 
tylu, kaip ir per kitas meditacijas. Žinau, nereikia 
maldauti Tavęs, kad apsireikštum, tačiau meldžiu 
Tave iš savo žilos senatvės aukštybių, iš Tavo po- 
piežystės aukštybių. Pamokyk mane, nes aš neži- 
nau. Viešpatie, tai Tavo nekalti mažutėliai. Ir aš - 
Inocentas, Nekaltasis, aš nežinau, aš nežinau. 

Trijų vaikų 
pasakojimas 


Mes trys — Mikalojus, kuris nemoka kalbėti, 
Alanas ir Dionyzas - leidomės į kelią ir traukia- 
me Jeruzalės link. Einame jau seniai. Mus pašau- 
kė balti balsai naktyje. Jie kvietė visus mažus vai- 
kus. Jie skambėjo lyg Žiemą mirusių paukščių bal- 
sai. Ir iš pradžių mes išvydome daugybę vargšų 
paukščių, gulinčių ant sušalusios žemės, daugy- 
bę mažų raudongurklių paukštelių. Paskui pama- 
tėme pirmuosius Žiedus ir pirmuosius lapus ir nu- 
sipynėme iš jų kryžius. Mes giedojome eidami per 
kaimus, kaip paprastai giedodavome per Naujuo- 
sius metus. Ir visi vaikai bėgo pas mus. Ir mūsų 
žygiavo jau visas pulkas. Pasitaikydavo vyrų, ku- 
rie plūdo mus nepažindami Viešpaties. Bet buvo 
ir moterų, kurios stvarstė mus už rankų, klausi- 
nėjo ir apiberdavo bučiniais mums veidus. Ir dar 
buvo gerų Žmonių, kurie nešė mums valgio me- 
diniuose dubenėliuose, šilto pieno ir vaisių. Ir vi- 


VAIKŲ KRYŽIAUS ŽYGIS 137 


si gailėjosi mūsų. Mat jie nežino, kur einame, ir 
negirdėjo balsų. 

Žemėje yra tankių miškų, upių, kalnų ir gervuo- 
gėm apžėlusių takelių. O žemės pakraštyje yra jū- 
ra, kurią tuojau pereisime. O jūros pakraštyje yra 
Jeruzalė. Mes neturime nei vadų, nei palydovų. Bet 
visi keliai mums geri. Nors nemokėdamas kalbėti, 
Mikalojus žygiuoja kaip mudu, Alanas ir Dionyzas, 
ir visos Žemės yra panašios ir vienodai pavojingos 
vaikams. Visur yra tankių miškų, upių, kalnų ir erš- 
kėčių. Bet visur mus lydės balsai. Čia yra vienas vai- 
kas, vardu Eustakas, kuris gimė užmerktomis aki- 
mis. Jis eina ištiesęs rankas ir šypsosi. Mes matome 
ne daugiau už jį. Maža mergaitė jį veda ir neša jo 
kryžių. Jos vardas Alysė. Ji niekada nekalba ir nie- 
kada neverkia; jos akys nuolat įbestos į Eustako ko- 
jas, kad sulaikytų, jei klups. Mes juos abu mylime. 
Eustakas negalės pamatyti šventų kapo žibintų. Bet 
Alysė paims jo rankas, ir jis galės paliesti antkapio 
plokštes. 

Ak, kaip viskas gražu pasaulyje! Mes nieko ne- 
prisimename, nes nieko niekad nesimokėme. Ta- 
čiau matėme senus medžius ir raudonas uolas. Kar- 
tais ilgai eidavome prietemoj. Kartais iki vakaro 
žygiuodavome šviesiomis pievomis. Mes sušuko- 
me Jėzaus vardą Mikalojui į ausį, ir dabar jis gerai 
jį žino. Tik nemoka jo ištarti. Jis džiaugiasi kartu 

su mumis tuo, ką mes matome. Mat jo lūpos gali 
atsiverti džiaugsmui, ir jis glosto mums pečius. Tai- 
gi jie nėra nelaimingi: Alysė rūpinasi Eustaku, o 
mudu, Alanas ir Dionyzas, rūpinamės Mikalo- 
jumi. 

Žmonės sakė, kad miške galime sutikti žmogėd- 
rų ir vilkolakių. Tai pramanai. Nieks mūsų neišgąs- 
dino; nieks nepadarė mums nieko pikta. Atsiskyrė- 
liai ir ligoniai ateina mūsų pažiūrėti, o senutės už- 
dega mums šviesas trobelėse. Mums skambina baž- 
nyčių varpai. Valstiečiai atsitiesia vagose ir lydi mus 
akimis. Žvėrys taip pat žiūri į mus ir nebėga. Nuo 
to laiko, kai einame, saulė pasidarė šiltesnė, ir da- 
bar skiname vis kitokias gėles. Bet kokius stiebe- 
lius galima supinti ta pačia forma, ir mūsų kryžiai 
visad nauji. Taigi turime daug vilties ir netrukus 1š- 
vysime mėlyną jūrą. O mėlynos jūros pakraštyje yra 
Jeruzalė. Ir Viešpats leis ateiti prie savo kapo vi- 
siems mažiems vaikams. Ir balti balsai džiaugsmin- 
gai skambės naktyje. 

Raštininko Pranciškaus 
Longežu pasakojimas 


Siandien, rugsėjo penkioliktą dieną, tūkstantis du 
šimtai dvyliktais metais po mūsų Viešpaties įsikūniji- 
mo, į mano šeimininko Hugono Ferė dirbtuvę atėjo 
keli vaikai - jie nori aplankyti Šventąjį Kapą ir prašo 
perkelti juos per jūrą. O kadangi minėtasis Ferė netu- 
ri Marselio uoste pakankamai prekybinių laivų, jis lie- 
pė man trūkstamų paprašyti pono Vilhelmo Porko. 
Ponai Hugonas Ferė ir Vilhelmas Porkas iš meilės mū- 
sų Viešpačiui Jėzui Kristui nuplukdys laivus iki Šven- 
tosios Žemės. Šiuo metu Marselio miesto apylinkėse 
išsibarstę daugiau kaip septyni tūkstančiai vaikų, ir 
kai kurie jų šneka barbarų kalbomis. O ešvenai", pa- 
grįstai bijodami bado, susirinko rotušėje ir po pasita- 
rimo, pasikvietę minėtuosius ponus, įtikinėjo juos ir 
prašė išplaukti kuo greičiau. Jūra šiuo metu nėra la- 


"Ešvenai — pareigūnai, Karolingų epochoje miestuose vykdę teisėjų 
ir administratorių pareigas. 

bai palanki dėl lygiadienio audrą, bet reikia atkreipti 
dėmesį, kad toks antplūdis galėtų būti pavojingas mū- 
sų brangiam miestui, juolab kad šie vaikai visi peral- 
kę po ilgos kelionės ir nežino, ką daro. Aš liepiau įspėti 
jūreivius uoste ir parengti laivus. Mišparų laiku bus 
galima nuleisti juos į vandenį. Vaikų minios nematyti 
pačiame mieste - jie laksto po smėlio pajūrį, rinkda- 
mi kriaukles kaip kelionės ženklus, ir žmonės sako, 
jog jie stebisi jūros žvaigždėmis ir mano, kad jos gy- 
vos nukrito iš dangaus parodyti jiems kelio pas Vieš- 
patį. Ir štai ką turiu pasakyti apie šį nepaprastą įvykį: 
pirmiausia reikia tikėtis, kad ponai Hugonas Ferė ir 
Vilhelmas Porkas kuo greičiau išgabens iš mūsų mies- 
to šį keistą knibždyną; antra, žiema buvo labai žvar- 
bi, todėl žemė šiemet nederli, ir tai puikiai žino ponai 
pirkliai; trečia, Bažnyčia ničnieko nepaskelbė apie šios 
ordos, plūstančios iš šiaurės, tikslą ir, aišku, neprisi- 
dės prie šios vaikų kariuomenės (turba infantium) 
beprotystės. Bet dera pagirti ponus Hugoną Fere ir Vil- 
helmą Porką tiek už meilę mūsų brangiam miestui, 
tiek už atsidavimą mūsų Viešpačiui: juk jie siunčia 
laivus ir lydi juos šiuo audrų metu, be to, jiems gresia 
didžiulis pavojus būti užpultiems kitatikių, kurie 
drumsčia jūrą feliugomis iš Alžyro ir Buži. 

Kalandaro“ 
pasakojimas 


Šlovė Dievui! Tebūnie pagarbintas Pranašas, 
leidęs man būti vargšu ir bastytis po miestus šau- 
kiantis Viešpaties! Triskart palaiminti tebūnie 
šventieji Muchamedo bičiuliai, įsteigę dieviškąjį 
ordiną, kuriam aš priklausau! Juk esu panašus į 
Jį, apmėtytą akmenimis ir išvytą iš bjauraus mies- 
to, kurio nė vardo nenoriu minėti, ir prisiglaudusį 
vynuogyne, kur vienas vergas krikščionis pasigai- 
lėjo jo, davė vynuogių ir saulei leidžiantis susijau- 
dinęs klausėsi tikėjimo žodžių. Didis yra Dievas! 
Aš perėjau Mosulo, Bagdado ir Basros miestus, 
pažinojau Salach ad Diną (tepriglaudžia Dievas 
jo sielą) ir jo brolį sultoną Seif ad Diną, regėjau 
kalifą - Tikinčiųjų Valdovą. Aš puikiai gyvenu gau- 
damas išmaldos saujelę ryžių ir vandens į moliūgo 
butelį. Aš palaikau savo kūno švarumą. Bet di- 


ŠKalandaras - elgetaujantis musulmonų vienuolis. 

džiausias švarumas slypi sieloje. Parašyta, kad Pra- 
našas, prieš atlikdamas savo misiją, kietai įmigęs 
išsitiesė ant žemės. Ir du balti žmonės, nusileidę iš 
dešinės ir kairės, sustojo prie jo kūno. Paskui bal- 
tasis žmogus kairėje perskrodė jam krūtinę aukso 
peiliu, išėmė širdį ir išsunkė juodą kraują. O bal- 
tasis žmogus dešinėje perskrodė jam pilvą aukso 
peiliu, išėmė vidurius ir juos apvalė. Paskui jie vėl 
sudėjo širdį ir vidurius į vietą, ir nuo tada Prana- 
šas tapo švarus ir galėjo skelbti tikėjimą. "Tai ant- 
žmogiškas švarumas, kuriuo pasižymi angeliškos 
būtybės. Tačiau vaikai taip pat yra tyri. Tokį tyrą 
kūdikį panoro pagimdyti žynė, pastebėjusi šviesos 
ratą aplink Muchamedo tėvo galvą, ir pamėgino 
susijungti su juo. Tačiau Pranašo tėvas susijungė 
su savo žmona Amina, ir kai švytėjimas išnyko nuo 
jo kaktos, žynė suprato, kad Amina ką tik pradėjo 
tyrą būtybę. Šlovė Dievui, kuris apvalo! Čionai, po 
turgaus prieangio stogu, aš galiu prisėsti ir svei- 
kinti praeivius. Čia pat sutūpę turtingi audeklų ir 
brangenybių pirkliai. Štai kaftanas, kuris vertas 
tūkstančio dinarų. Man nereikia pinigų, ir aš lais- 
vas kaip paukštis. Šlovė Dievui! Dabar, sėdėda- 
mas pavėsyje, prisimenu savo kalbos pradžią. Pir- 
miausia aš šneku apie Dievą, be kurio nėra kito 
Dievo, ir apie mūsų Šventąjį Pranašą, kuris atsklei- 
dė tikėjimą, nes tai visų minčių šaltinis, ar jos išei- 

tų iš lūpų, ar būtų užrašytos nendre. Paskui svars- 
tau apie tyrumą, kuriuo Dievas apdovanojo šven- 
tuosius ir angelus. O galiausiai mąstau apie vaikų 
tyrumą. Mat ką tik mačiau būrį krikščionių vaikų, 
kuriuos nupirko Tikinčiųjų Valdovas. Išvydau juos 
didžiajame kelyje. Jie ėjo kaip avių banda. Žmo- 
nės kalba, kad jie keliauja iš Egipto šalies, kur juos 
išlaipino frankų laivas. Šėtonas juos apsėdo, ir jie 
mėgino perplaukti jūrą, norėdami nusigauti į Je- 
ruzalę. Šlovė Dievui! Jis neleido, kad įvyktų tokia 
žiauri nelaimė. Juk tie vargšai vaikai būtų mirę ke- 
lyje be paramos ir be maisto. O jie visiškai nekalti. 
Išvydęs juos puoliau kniūbsčias ir mušiau kakta že- 
mę, garsiai garbindamas Viešpatį. O dabar papa- 
sakosiu, kaip jie atrodė. Jie buvo baltais drabu- 
žiais 1r nešėsi pintus kryžius. Regėjos, kad jie ne- 
žino, kur esą, ir neatrodė nusiminę. Jų akys nuo- 
lat įbestos į tolį. Pastebėjau tarp jų vieną aklą vai- 
ką, kurį už rankos vedė maža mergaitė. Tarp jų 
daug raudonplaukių ir mėlynakių. Tai frankai, pri- 
klausantys Romos imperatoriui. Jie neteisingai 
garbina pranašą Jėzų. Tų frankų paklydimas aiš- 
kus kaip dieną. Pirmiausia knygos ir stebuklai įro- 
dė, kad nėra kito žodžio, tik Muchamedo žodis. 
Antra, Dievas kiekvieną mielą dieną leidžia mums 
šlovinti jį ir prašyti duonos kąsnio ir įsako tikin- 
tiesiems ginti mūsų ordiną. Ir pagaliau jis nedavė 

aiškiaregystės dovanos šiems vaikams, kurie, su- 
gundyti Iblio?, iškeliavo iš tolimos šalies, ir neap- 
sireiškė jiems, kad įspėtų apie pavojų. Ir jei jiems 
nebūtų nusišypsojusi laimė patekti į Tikinčiųjų ran- 
kas, juos būtų sugavę Ugnies Garbintojai ir sukaus- 
tę grandinėmis giliuose požemiuose. O paskui tie 
nelabieji būtų paaukoję juos kaip auką savo nepa- 
sotinamam bjauriam stabui. Tebūnie pagarbintas 
mūsų Dievas, kuris visa, ką daro, daro gerai ir glo- 
boja net tuos, kurie jo neišpažįsta! Didis yra Die- 
vas! Dabar užeisiu į šio auksakalio krautuvėlę pa- 
prašyti savo dalies ryžių ir pareikšiu panieką tur- 
tams. Jei Dievas panorės, visus tuos vaikus išgel- 
bės tikėjimas. 


ŽIblis — piktoji dvasia, velnias musulmonų mitologijoje. 

Mažosios Alysės 
pasakojimas 


Visai nebegaliu paeiti, nes atsidūrėme karštoje 
šalyje; du blogi Žmonės atvežė mus čia iš Marselio. 
Iš pradžių vieną dieną, juodą it naktis, mus baisiai 
kratė jūra, o aplinkui žaibavo dangus. Bet mano ma- 
žasis Eustakas nepatyrė išgąsčio, nes nieko nema- 
tė, o aš laikiau jį už rankų. Aš labai jį myliu ir atke- 
liavau čia tik dėl jo. Mat nežinau, kur mes einame. 
Mes taip seniai išėjome. Kiti pasakoja mums apie 
Jeruzalės miestą, kuris yra jūros pakraštyje, ir apie 
mūsų Viešpatį, kuris turi būti tenai ir mus pasitikti. 
Ir Eustakas gerai pažinojo mūsų Viešpatį Jėzų, bet 
nežinojo, kas yra Jeruzalė nei kas yra miestas, nei 
kas yra jūra. Jis išėjo paklusęs balsams ir girdėjo 
juos kasnakt. Naktį jis girdėjo juos todėl, kad tylu, 
nes šiaip jis neskiria nakties nuo dienos. Jis klausi- 
nėjo manęs apie tuos balsus, bet nieko negalėjau 
jam pasakyti. Aš nieko nežinau ir vargstu tik dėl 


146 MARCEL SCHWOB 


Eustako. Mes ėjome greta Mikalojaus, Alano ir 
Dionyzo, bet jie įlipo į kitą laivą, o kai saulė vėl pa- 
tekėjo, nė vieno laivo nebebuvo. O varge! Kas jiems 
nutiko? Mes juos vėl susitiksim, kai nueisime pas 
mūsų Viešpatį. Bet kelias dar tolimas. Girdėjau kal- 
bant, kad mus pasikvietė garsus karalius, valdantis 
Jeruzalės miestą. Šiame krašte viskas balta - ir na- 
mai, ir drabužiai, o moterų veidai uždengti šydais. 
Vargšas Eustakas negali matyti šios baltumos, bet 
aš pasakoju apie ją ir jis džiūgauja. Jis sako, tai ženk- 
las, kad kelionė artėja į galą. Viešpats Jėzus yra bal- 
tas. Mažoji Alysė labai nuilsusi, bet ji laiko Eusta- 
ką už rankos, kad jis neparpultų, ir neturi laiko gal- 
voti apie nuovargį. Vakare sustosime poilsio, ir Aly- 
sė miegos kaip paprastai šalia Eustako, ir jei balsai 
mūsų dar neapleido, ji mėgins išgirsti juos giedroje 
naktyje. Ji laikys Eustaką už rankos iki pat balto- 
sios didžiojo žygio pabaigos, nes turi parodyti jam 
Viešpatį. O Viešpats, aišku, pasigailės Eustako už 
jo kantrumą ir leis jam Jį pamatyti. Ir galbūt tada 
Eustakas išvys mažąją Alysę. 

Popiežiaus Grigaliaus IX 
pasakojimas 


Štai toji nepasotinama jūra, atrodanti nekalta ir 
žydra. Jos klostės švelniai krinta, ji apvedžiota bal- 
tai nelyginant dieviško grožio rūbas. Tai vandeni- 
nis dangus su gyvomis žvaigždėmis. Aš mąstau apie 
ją nuo šio uolų sosto, kur liepiau atnešti mane be 
neštuvų. Ji iš tiesų yra krikščioniškų žemių vidury. 
Ji suglobia šventą vandenį, kuriame Pranašas nu- 
plovė nuodėmę. Ties jos krantais buvo nulenkę gal- 
vas visi šventi asmenys, ir ji sūpavo perregimus jų 
atvaizdus. Didžioji paslaptie, patepta švęstais alie- 
jais, nepatvinstanti ir neatslūgstanti, melsvasis lop- 
šy, vandenine žemės žiedo akie, tviskanti kaip bran- 
gakmenis, žvelgiu į tave klausiančiomis akimis. O 
Viduržemio jūra, grąžinki mano vaikus! Kodėl tu 
juos pasigrobei? 

Aš jų nepažinojau. Mano senatvės neglostė 
gaivus jų alsavimas. Jie neatėjo manęs maldauti 

savo švelniom pravirom burnelėm. Vienui vieni, 
lyg maži klajojantys riteriai, kupini pašėlusio ir 
aklo tikėjimo, jie veržėsi į Pažadėtąją Žemę ir bu- 
vo sunaikinti. Iš Vokietijos ir Flandrijos, iš Pran- 
cūzijos, Savojos ir Lombardijos jie atkeliavo prie 
klastingų tavo bangų, šventoji jūra, šnabždanti ne- 
suprantamus saldžius žodžius. Jie atėjo lig Mar- 
selio miesto; jie atėjo ligi Genujos miesto. O pas- 
kui tu nešei juos laivuose ant savo milžiniškos nu- 
garos su putų skiauterėmis; atsisukai, ištiesei į 
juos melsvai žalias rankas ir nebepaleidai. O ki- 
tus, kitus tu išdavei ir nunešei pas kitatikius; da- 
bar jie dūsauja Rytų rūmuose, Mahometo gar- 
bintojų nelaisvėje. Kitados išpuikęs Azijos kara- 
lius įsakė išplakti tave rykštėmis ir sukaustyti 
grandinėmis. O Viduržemio jūra! Kas tau dova- 
nos? Tu esi Žiauriai nusikaltusi. Aš kaltinu tave, 
tave vieną, apgaulingai vaiskią ir šviesią, tave, 
grėsmingą dangaus miražą; aš šaukiu tave į teis- 
mą prieš sostą Aukščiausiojo, kurio valioje vis- 
kas, ką Jis sukūrė. Pašventintoji jūra, ką tu pada- 
rei mūsų vaikams? Pakelk į Jį savo dangišką vei- 
dą, ištiesk į Jį savo virpančius purslotus pirštus, 
prasijuok daugiabalsiu purpuriniu juoku, paža- 
dink savo šnabždesius ir pasiaiškinki Jam. 
Tačiau tu nepraveri nė vienos iš savo baltų bur- 
nų, kurios išleidžia kvapą ant smėlio po mano ko- 

jom, tu nieko nesakai. Mano rūmuose Romoje yra 
senovinis kambarėlis, kurį laikas, nugraužęs paauk- 
sinimus, padarė baltą kaip aušrą. Popiežius Ino- 
centas buvo pratęs pabūti ten vienas. Tvirtinama, 
kad jis ten ilgai mąstė apie vaikus ir jų tikėjimą ir 
kad prašė Viešpaties duoti ženklą. Čia, iš šio uolų 
sosto aukštybių, laisvės stichijoje, aš skelbiu, kad 
popiežius Inocentas patsai turėjo vaiko tikėjimą 
ir tuščiai purtė savo nuvargusią galvą. Aš daug se- 
nesnis už Inocentą; aš seniausias iš visų Viešpa- 
ties vietininkų žemėje ir tik dabar pradedu suprasti. 
Dievas neapsireiškia. Argi Jis buvo su savo sūnum 
Alyvų sode? Argi neapleido jo didžiausio nerimo 
valandą? Kaip vaikiškai kvaila šauktis Jo pagal- 
bos! Visoks blogis slypi mumyse, ir mums patiems 
reikia pakelti kiekvieną išmėginimą. Jis visiškai pa- 
sitiki savo rankų kūriniu. O tu apvylei Jo pasitikė- 
jimą. Dieviškoji jūra, nesistebėk mano kalba. Visi 
daiktai lygūs prieš Viešpatį. Nuostabus žmonių 
protas begalinėje visatoje nėra daugiau vertas už 
vieno iš tavo gyvūnų spindulišką akelę. Dievas duo- 
da tokią pat dalį smiltelei ir imperatoriui. Auksas 
bręsta kasykloje taip pat nepriekaištingai, kaip vie- 
nuolis mąsto vienuolyne. Vienos pasaulio dalys yra 
tokios pat kaltos kaip kitos, kai nesilaiko gėrio ri- 
bų, nes visos kyla iš Jo. Jo akimis, nėra nei akme- 
nų, nei augalų, nei gyvūnų, nei žmonių, tik kūri- 

niai. Matau visas tas žylančias galvas, kurios šoki- 
nėja viršum tavo bangų ir išnyksta tavo vandeny- 
se; jos išnyra į saulės šviesą tik vienam akimirks- 
niui ir gali tapti prakeiktosiomis arba išrinktosio- 
mis. Žila senatvė pamoko puikybę ir nušviečia ti- 
kėjimo dalykus. Aš gailiuosi šios perlamutrinės 
kriauklės tiek pat kiek savęs. 

Štai kodėl kaltinu tave, nepasotinamoji jūra, 
prarijusi mano vaikelius. Prisimink Azijos karalių, 
kuris tave nubaudė. Bet tai nebuvo šimtametis ka- 
ralius. Jis buvo nugyvenęs per mažai metų. Jis ne- 
galėjo suvokti visatos paslapčių. Tad aš tavęs ne- 
bausiu. Juk mano skundas ir tavo niurnėjimas tuo 
pat metu numirtų prie Aukščiausiojo kojų, kaip 
tavo lašelių šnaresys numirs prie mano kojų. O Vi- 
duržemio jūra! Aš dovanoju tau ir atleidžiu tavo 
liauk ir daugiau nebenusidėk. Aš, kaip ir tu, esu 
kaltas už nusikaltimus, kurių nežinau. Šimtais vai- 
tojančių lūpų tu nuolat šnabždi savo nuodėmes 
kranto smėlyje, o aš suvytusiom savo lūpom išpa- 
žįstu nuodėmes tau, didžioji, šventoji jūra. Mes iš- 
pažįstame nuodėmes vienas kitam. Atleisk man, 
ir aš tau atleisiu. Grįžkim į nežinojimą ir tyrumą. 
Tebūnie taip. 

Ką man daryti žemėje? Bus pastatytas permal- 
davimo paminklas, paminklas tikėjimui, kuris ne- 


VAIKŲ KRYŽIAUS ŽYGIS 151 


žino. Būsimieji amžiai turi pažinti mūsų maldin- 
gumą ir nepulti neviltin. Per šventą jūros nuodė- 
mę Dievas atvedė pas save vaikelius, ėjusius į kry- 
žiaus žygį; nekaltieji buvo išžudyti; nekaltųjų kū- 
nai ras prieglobstį. Septyni laivai nuskendo sudu- 
žę į Atsiskyrėlio rifą; aš pastatysiu šioje saloje Nau- 
jųjų Nekaltųjų Vaikelių bažnyčią ir įsteigsiu dvyli- 
ka beneficijų. Ir tu man grąžinsi mano vaikų kū- 
nus, nekalta ir pašventinta jūra; atplukdysi juos 
prie salos krantų, ir beneficiantai paguldys juos 
šventovės kriptose; jie uždegs viršum jų amžinuo- 
sius žibintus, kur rusens šventieji aliejai, ir rodys 
pamaldiems keliauninkams baltus kaulelius, besi- 
ilsinčius naktyje. 

mitų, viduramžių kronikų. Vaizduodamas keistus, 
makabriškus praeitin nugrimzdusius pasaulius, ra- 
šytojas įveda fantastikos elementus, moka sukurti 
paslaptingą nerimo, įtampos atmosferą. Tačiau jam 
būdinga ne tik niūri, miglota simbolika, bet ir pa- 
prasto, tyro gyvenimo ilgesys. „Vaikų kryžiaus Žy- 

1895 m. išleidęs „Monelės knygą“ (Le livre de 
Monelle), Marcelis Schwobas pagarsėjo kaip jos au- 

Stėphane'as Mallarmė, Georges'as Rodenbachas, 
Maurice'as Maeterlinckas. „Monelės knyga“, savo 
nuoširdumu, romantišku simbolizmu ir misticizmu 
artima prerafaelitams, patraukia savo subtilia me- 

